MUP: Četiri osobe uhapšene zbog finansijskih malverzacija u Majdanpeku - KRIK\nObjavio/la KRIK.rs jun 29, 2020\nČetiri osobe uhapšene su zbog sumnje da su 3,7 miliona dinara sa računa fudbalskog kluba „Majdanpek“ i lokalnog fudbalskog saveza nezakonito prebacile na račune privatnih firmi i tako oštetili opštinski budžet, saopštilo je danas Ministarstvo unutrašnjih poslova.\nZastupnik Rudarskog fudbalskog kluba „Majdanpek“ iz istoimenog mesta Ljubinko Prvulović i zastupnik Opštinskog fudbalskog saveza Ivan Pešić sumnjiče se da su od marta 2017. do marta 2020. godine novac koji su dobijali iz opštinskog budžeta uplaćivali privatnim firmama za fiktivne nabavke sportske opreme, saopštila je policija.\nVlasnik ovih firmi, četrdesetsedmogodišnji muškarac čije ime policija nije saopštila, navodno je zatim taj novac prebacivao dalje. Policija navodi da je novac uplaćivan na račune Danijele Vučković, direktorke firme „DVS Komerc-2017“ iz Paraćina koja je takođe uhapšena, i još jednog muškarca iz Paraćina, čije ime nije saopšteno.\nOni su, sumnja policija, novac potom podizali sa svojih računa u banci i vraćali ga četrdesetsedmogodišnjem muškarcu, da bi ga on prosleđivao nazad Prvuloviću i Pešiću, a proviziju zadržavao za sebe. Reč je o ukupno 3,7 miliona dinara, navodi policija.\nUhapšeni se sumnjiče za pranje novca i zloupotrebu položaja.\nNjima je određeno policijsko zadržavanje i trebalo bi da budu saslušani pred Posebnim odeljenjem za korupciju Višeg tužilaštva u Nišu. Policija je, piše u saopštenju, podnela krivične prijave protiv još dve osobe zbog sumnje da su takođe učestvovali u pranju novca iz budžeta Opštine Majdanpek.


POSLE SKORO TRI DECENIJE: Granični prelaz Usije-Nova Moldava ponovo u funkciji (FOTO) — TPKNEWS\n00:31 - 25/02/2020\nNaslovna/VESTI/LOKALNE VESTI/DRUŠTVO/POSLE SKORO TRI DECENIJE: Granični prelaz Usije-Nova Moldava ponovo u funkciji (FOTO)\nPOSLE SKORO TRI DECENIJE: Granični prelaz Usije-Nova Moldava ponovo u funkciji (FOTO)\n10. decembra 1993. godine u Usiju kod Golupca otvoren je novi granični prelaz za međunarodni rečni saobraćaj čime su dve susedne zemlje tada Jugoslavija i Rumunija stvorile preduslove za veći obim privredne i druge saradnje.\nMeđutim, zbog ratnih sukoba, NATO bombardovanja i svega što se dešavalo u proteklih 26. godina, ovaj granični prelaz nije bio u funkciji iako su u njegovu izgradnju i opremanje golubačka privreda i Republika Srbija tada uložili 850 hiljada evra.\nVlada Republike Srbije i Vlada Rumunije su 2013. godine, potpisale Sporazum o otvaranju međunarodnog graničnog prelaza Golubac – Republika Srbija i Nova Moldova – Rumunija na srpsko-rumunskoj državnoj granici. Poptisivanjem Sporazuma, stekli su se uslovi da se iz IPA Programa prekogranične saradnje Srbija – Rumunija, finansira projekat „Uspostavljanje trajektne linije na Dunavu između Golupca i Nove Moldove“.\nOvaj projekat sprovode opštine Veliko Gradište i Golubac sa srpske strane i opština Nova Moldava i Okrug Karaš Severin sa rumunske strane.\nOsnovni cilj projekta je unapređenje pogranične infrastrukture kako bi se povećala ukupna privredna konkurentnost u pograničnoj oblasti, unapredio kvalitet života lokalne zajednice i unapredila saradnja lokalnog pograničnog stanovništva. Za ovo nerazvijeno pogranično područje, valorizacija turističkog potencijala predstavlja izvor za generisanje privrednih aktivnosti i privlačenje novih investicija, čime se podstiče razvoj mikro i malih preduzetnika u oblasti, takozvane male privrede i pružaoca turističkih usluga. Podsticanje privredne aktivnosti i razvoj turizma je katalizator za ekonomski rast u pograničnom području s obzirom na postojeću slabu iskorišćenost potencijala za pivredni razvoj. Realizacijom ovog projekta će se olakšati povezivanje dva pogranična regiona, brži pristup između okruga Karaš– Severin u Rumuniji i Braničevskog okruga, u Srbiji. Opštine Veliko Gradište i Golubac sa srpske strane Dunava i opština Nova Moldava i okrug Karas Severin iz Republike Rumunije, tada počeli su sa implementacijom ovog projekta pod nazivom „Uspostavljanje rečno skelskog prevoza na Dunavu – trajektom između Nove Moldave i Golupca“.\nProjekat se finansira u okviru IPA CBC Programa prekogranične saradnje Rumunija-Srbija, a ukupna vrednost projekta je 2.352.674 evra, od kojih je opština Golubac, kao partner na projektu uložila oko 247.071 evra.\nKonačno, posle skoro tri decenije ovaj granične prelaz 20. decembra 2019. godine, biće pušten u funkciju. 9. decembra je obavljena probna vožnja trajektom od Usija do Nove Moldave, na kojoj je sve proteklo bez problema.\nRealizacijom ovom projekta stvoriće se uslovi za unapređenje prekogranične saradnje između dva Okruga – Braničevski i Karas Severin iz Rumunije, stimulisanje prekograničnih ekonomskih odnosa, diversifikacija i valorizacija istorijskih, kulturnih i prirodnih vrednosti kao i razvoj intermodalne saobraćajne infrastrukture a sve u cilju povećanja kvaliteta života u pograničnom području ovog dela Srbije i Rumunije.\nSREBRNO JEZERO DOBIJA AERODROM: Lokacija i papiri spremni, čeka se izgradnja


Bankarski sektor u 2014: Čekajući godinu raspleta | Biznis i Finansije\n/ B&F Plus / Bankarski sektor u 2014: Čekajući godinu raspleta\nBankarski sektor u 2014: Čekajući godinu raspleta\nDomaći bankarski sektor i u 2014. nastavio je višegodišnje negativne tendencije koje se ponajpre ogledaju na osnovnom poslovnom području ovih finansijskih institucija – kreditnoj aktivnosti. I dok se plasman zajmova smanjuje iz godine u godinu, masa nenaplativih kredita nastavila je da raste, opasno preteći da uskoro postane ključni problem domaće privrede.\nIzmene zakonske regulative koje se tiču sastavljanja finansijskih izveštaja donekle su onemogućile detaljan uvid u evoluciju bankarskog sektora u 2014. u odnosu na godinu pre, ali je i letimičnom analizom moguće identifikovati ključne trendove: nastavak konsolidacije i sažimanja tržišta, pad kreditne aktivnosti i gomilanje loših kredita.\nAktiva domaćeg bankarskog sistema, koga čini 29 banaka, na kraju prošle godine iznosila je 2.968,9 milijardi dinara (24,5 milijardi evra). Trend postepenog koncentrisanja nastavljen je i protekle godine, pa prvih deset banaka po visini aktive zauzima 76,3 odsto tržišta, dok svega tri banke van ove liste imaju udeo veći od tri procenta. Čak 11 banaka tržišnu poziciju gradi sa visinom aktive manjom od jedan odsto što ovim privrednim subjektima, i bez nepovoljnih trendova u ovom delu finansijskog sistema, nameće grčevitu borbu za opstanak. Banca Intesa je ostala vodeća banka na tržištu sa učešćem u ukupnoj aktivi od nepunih 16 odsto, sledi Komercijalna banka sa 13,7 odsto, te UniCredit banka sa 8,9 procenata. Osim banaka u inostranom vlasništvu, među deset najvećih banaka tradicionalno se nalazi i AIK banka, sada sa većinskim domaćim kapitalom (tržišni udeo od 5,8 odsto), ali i državna Poštanska štedionica koja zauzima 3,8 odsto tržišta.\nKada je u pitanju profitabilnost banaka, ona je i dalje na niskom nivou, posmatrajući bankarski sektor kao celinu. Ne računajući veliki gubitak Eurobanke (2,7 milijardi dinara) i tradicionalno visoku profitabilnost ProCredit banke (dve milijarde dinara), gotovo svi krupniji dobici skoncentrisani su među većim banakama. Banke sa manjim udelom na tržištu mahom su generisale gubitke, dok je najveću dubiozu od čak 16 milijardi dinara zabeležila Srpska banka, koju su prošle godine poreski obveznici faktički spasili sigurnog bankrota. Lider tržišta po dobiti u apsolutnom iznosu i dalje je Banca Intesa sa bruto dobitkom od 6,8 milijardi dinara, ali sa nevelikom razlikom u odnosu na sledbenike: UniCredit (5,5 milijardi dinara) i Raiffeisen banku (5,2 milijarde dinara).\nKada je u pitanju poslovanje banaka u osnovnom biznisu, nastavljen je trend pada realizacije. Prihod od kamata bankarskog sektora prošle godine je bio manji za 5,8 odsto, ali je zahvaljujući znatno nižim rashodima po ovom osnovu ostvaren rast dobiti od 5,2 odsto. Segment naknada i provizija doneo je bankama blagi rast prihoda od 1,5 odsto, dok je neznatno nižom stopom porasla dobit iz ovog segmenta poslovanja (rast od 1,3 odsto).\nGlavni teg u poslovanju bankarskog sektora i u prošloj godini bili su nenaplativi (loši) krediti koji su po zvaničnoj statistici Narodne banke Srbije (NBS) premašili 23 odsto, ali su realno daleko iznad ovog nivoa. To praktično znači da je preko 3,7 milijardi evra kredita vrlo teško naplativo ili nenaplativo, uglavnom od pravnih lica čiji su loši krediti premašili nivo od 30 procenata, dok su nenaplativi zajmovi građana na nivou od oko 10 odsto. Kapital bankarskog sektora na kraju prošle godine bio je neznatno preko pet milijardi evra te bi, u slučaju daljeg ignorisanja ovog problema, mogli biti svedoci gomilanja loših kredita do nivoa kapitala celokupnog bankarskog sektora. Veći broj incijativa, radnih grupa i okruglih stolova sprovedenih i u prošloj godini, ključno pitanje bankarskog sektora gotovo da nisu ozbiljnije načeli, te ostaje da se vidi gde je „crvena linija“ koja bi Narodnu banku Srbije i komercijalne banke naterala na ozbiljnije suočavanje sa ovom tematikom. Jasno je, veći nivo nove kreditne aktivnosti bila bi glavna poluga koja bi olakšala rešavanje pitanja loših kredita, ali za sada primamljivi prinosi na državnim dužničkih hartijama, te uglavnom nezadovoljavajući bonitet realnog sektora ova vrata za rešenje ključnog problema banaka drže zatvorenim.\nIako nije bilo većih gibanja među glavnim učesnicima na domaćem bankarskom tržištu, ne može se reći da nije nastavljen trend konsolidacije ovog dela finansijskog sistema. Pitanje državnih banaka i u protekloj godini je bilo na dnevnom redu, ponovo voljom tržišne prinude s obzirom da je još jedna bankarska ustanova došla do nivoa propadanja usled gomile nenaplativih kredita. Srpska banka je odlukom nadležnih državnih organa spasena parama poreskih obveznika, a nakon njene reorganizacije biće specijalizovana za poslove sa domaćom vojnom industrijom. Ovim dodatnim troškom ceh državnog upravljanja bankama popeo se jednu milijardu evra, a ostaje da se sagleda koliko će krajnji račun iznositi kada se ukalkulišu i svi indirektni troškovi.\nJedna od retkih relativno zdravih banaka pod državnom kontrolom, Čačanska banka, pronašla je strateškog partnera u vidu turske Halk banke nakon što se činilo da će tender za prodaju kontrolnog paketa akcija biti neuspešan. Veoma slabo interesovanje za Čačansku, i domaće bankarsko tržište uopšte, uslovilo je da se turski kupac nađe u lagodnoj situaciji jedinog kupca. Posledica je bila kupoprodajna cena koja je tek neznatno premašila nivo minimalnog kapitala propisanog domaćim zakonima. Uprkos prilično niskoj ceni, dolazak Halk banke bi mogao biti osveženje na učmalom domaćem tržištu i u slučaju postizanja dobrog rezultata mogao bi otvoriti vrata i za druge banke s istoka.\nNajveća domaća banka pod kontrolom države, Komercijalna, trebalo bi da bude privatizovana do 2017. godine, najavili su prošle godine visoki državni zvaničnici. Ovaj proces će teško proći bez imalo bure, kao i prodaja svake državne imovine oko koje su godinama okupljani svakojaki interesi. Na ovo ukazuje i to što je ova banka nedavno pod velom tajne ostala bez višegodišnjeg glavnog menadžera, a u prvom kvartalu ove godine iskazala je drastičan pad neto dobiti usled visokog rasta otpisa i rezervisanja.\nProšle godine je AIK banka i zvanično dobila većinskog vlasnika u vidu MK grupe (kompanija Sunoko), koja je ove godine još jednom ponudom za preuzimanje podigla vlasničko učešće do nivoa od 78 odsto. AIK je tako postala jedina banka sa dominantim domaćim kapitalom, a da nije državni, i za sada se dobro nosi sa oštrom konkurencijom banaka u stranom vlasništvu. U bliskoj prošlosti pojava banaka pod kontrolom domaćih kapitalista nije donela previše sreće kako samim vlasnicima tako i deponentima, no ostaje da se vidi da li će ovaj put tendencije biti drugačije.\nTrend ulaska telekomunikacionih kompanija u bankarski biznis (Telenor banka) prošle godine je ispratio državni Telekom koji je putem dokapitalizacije postao većinski vlasnik Dunav banke (sada mts banka). Time je jednim udarcem rešen problem još jedne minorne državne banke osuđene na propast, i zadovoljena nominalna želja državnog operatera da isprati konkurenciju u bankarskom biznisu. Iako je prošle godine grčka kriza više puta stavljala u fokus banke sa grčkim kapitalom koje posluju u Srbiju, nije bilo značajnijih dešavanja po ovom pitanju. To naravno ne znači da, u zavisnosti od raspleta grčke krize, pojedine domaće banke čiji su vlasnici iz ove zemlje neće potražiti novog strateškog partnera, ali je izvesno da će kao najveća otežavajuća okolnost ovim procesima stajati slab interes novih igrača za domaće tržište.\nBanca Intesa UniCredit Banka bankarski-sektor banke kamate komercijalna-banka koncentracija krediti nenad-gujaničić nenaplativi krediti pad


ZAKON O POLJOPRIVREDNOM ZEMLJIŠTU: Obaveza Srbije iz Sporazuma o stabilizaciji i pridruživanju je da omogući strancima da pod jednakim uslovima mogu kupovati nepokretnosti i poljoprivredno zemljište stupa na snagu 1. septembra 2017. godine. Izmenama Zakona Srbija će pokušati da ograniči broj stranaca koji će moći da kupuju zemlju\nPotpisivanjem Sporazuma o stabilizaciji i pridruživanju (SSP) naša zemlja se obavezala da će od 1. septembra 2017. godine omogućiti stranim državljanima i firmama da kupuju zemlju (i sve druge nepokretnosti) pod jednakim uslovima kao i građani Srbije.\nZakon o poljoprivrednom zemljištu ("Sl. glasnik RS", br. 62/2006, 65/2008 - dr. zakon, 41/2009 i 112/2015) biće izmenjen kako bi se ograničila liberalizacija tržišta poljoprivrednog zemljišta, najavio je ministar poljoprivrede i zaštite životne sredine, Branislav Nedimović, navodeći da će do septembra 2017. godine sve biti usklađeno sa Sporazumom o stabilizaciji i pridruživanju.\n"Mi ćemo izmeniti Zakon i do 1. septembra ćemo napraviti tako da nelibralizujemo u potpunosti nego da ta lica fizička koja žele da budu vlasnici zemlje moraju da imaju prebivalište na teritoriji Srbije duži vremenski period", rekao je Nedimović.\nIsto tako će biti urađeno i sa pravnim licima, dodao je ministar.\nOn kaže i da će se koristiti iskustva Slovenije i Mađarske.\nIzvor: Vebsajt RTV, 13.03.2017.


METAMORFOZIS - amore.rs\nMetamorfozis je malo i vrlo atraktivno odmaralište malo južno od Psakoudia i oko 95 km od Soluna. Sagrađeno je na padini prekrivenoj borovima. Ovde se borovo drveće pruža nadole do nekoliko poteza glatkog, ravnog peska i vrlo malih peskovitih i šljunkovitih plaža u zalivima. Metamorfozis se smatra jednim od najlepših odmarališta u oblasti i to sa dobrim razlogom. Intenzivno su građeni manji hoteli i apartmani, ali većina smeštaja je okružena borovim drvećem i prilično neprimetna.\nMnogi apartmani u Metamorfosiju su sagrađeni iza puta koji ide prilično blizu obale. Plaža Metamorfozis je prošarana stenama koje izbijaju iz peska i borovima koji daju dosta prirodnog hlada.\nMesto Metamorfozis ima oko 400 stanovnika, ali taj broj poraste i do nekoliko hiljada leti. Postoje nekoliko taverni i kafea koji izlaze u susret potrebama lenjih posetilaca kao i nekoliko muzičkih barova, iako je zabava u Metamorfozisu slaba.


Održan program "Andriću u čast" - Glas Srpske\nSrna 26.10.2021 19:12\nVIŠEGRAD - U Srednjoškolskom centru "Ivo Andrić" u Višegradu održan je program pod nazivom "Andriću u čast", povodom 60 godina od dobijanja Nobelove nagrade za književnost, 50. godišnjice od kada je Andrić postao počasni građanin Višegrada i 44 godine od početka obilježavanja manifestacije "Višegradska staza".\nDirektor Srednjoškolskog centra "Ivo Andrić" Divna Vasić rekla je da je ovaj datum za Višegrađane vrlo značajan.\nPrema njenim riječima, da nije bilo Andrićevog odrastanja u Višegradu ne bi bilo ni romana "Na Drini ćuprija".\n"Drina, ćuprija, kasaba i kasabalije, lokalne legende i predanja, smjena velikih carstava, burni istorijski događaji i ostale različitosti uslovile su pisanje velikog i značajnog romana kao što je roman žNa Drini ćuprijaž. Andrić je naše malo mjesto trajno upisao u mapu svjetske književnosti", istakla je Vasićeva.\n"Narednih godina događaje koje obilježavamo kao uspomenu na nobelovca obilježićemo na još većem nivou, jer Andrić zaslužuje da se o njemu govori i da njegove poruke prenosimo i na mlađe naraštaje, prateći putokaze koje je ostavio", naglasio je Đurević.\nNarodna biblioteka, srednja škola, kulturni centar i ulica na lijevoj obali Drine nose njegovo ime, u staroj zgradi škole postavljena je muzejska postavka "Andrićeve spomen učionice", a više od 40 godina organizuje se velika kulturna manifestacija "Višegradska staza".\nUz Most Mehmed-paše Sokolovića, koji je velikog pisca inspirisao za njegov epohalni roman "Na Drini ćuprija", 1986. godine podignut je njegov bijeli obelisk, rad akademskog slikara Ljupka Antunovića.\nAndrićgrad je za kratko vrijeme postao turistička top destinacija, kultno kulturno i edukativno mjesto, u kome je uveliko afirmisan "Andrićev institut".


Ruski vojni avion preleteo iznad Vašingtona\n► Ruski vojni avion preleteo iznad Vašingtona\nRuski vojni avion bez naoružanja preleteo je iznad glavnog grada SAD Vašingtona i jedne američke vojne baze, na osnovu pakta koji dozvoljava vojskama SAD i Rusije da nadgledaju jedna drugu iz vazduha.\nRuski avion "Tupoljev Tu-154" preleteo je juče posle podne, na visini od oko 1.100 metara, iznad Bele kuće, Kongresa SAD, Pentagona, sedišta CIA i združene vojne baze Endrjuz u saveznoj državi Merilend, na osnovu Pakta o otvorenom nebu, koji su potpisale 34 zemlje, navodi CNN.\nNeimenovana zvaničnica Stejt departmenta potvrdila je za rusku agenciju Taš da su Vašington i Moskva u potpunosti dogovorili trasu leta i da su u avionu bili pripadnici vojske SAD.\n"Pakt o otvorenom nebu je mera izgradnje poverenja i bezbednosti koja ima za cilj povećanje vojne transparentnosti tako što dozvoljava potpisnicama da sprovode letove za nadgledanje drugih partnera iz Pakta", navela je ona za Tass.\nZvaničnik Pentagona potvrdio je za Taš da je Ratno vazduhoplovstvo Rusije imalo pravo da izvede let nadgledanja iznad Vašingtona, prema odredbama Pakta o otvorenom nebu. On je dodao da Pakt dozvoljava potpisnicama "da nadgledaju celokupnu teritoriju drugih potpsinica".\nvojni avion /


Ekološka taksa na elektronske i električne uređaje od 1. aprila Ekološka taksa na elektronske i električne uređaje od 1. aprila – Personal magazin\nSvaki dinar koji se prikupi po osnovu ekološke takse direktno će se vraćati u industriju, za poslove upravljanja otpadom. Taksa je najniža i regionu i najpre će poslužiti da se…\nSvaki dinar koji se prikupi po osnovu ekološke takse direktno će se vraćati u industriju, za poslove upravljanja otpadom. Taksa je najniža i regionu i najpre će poslužiti da se recikliraju stotine hiljada tona otpada koji sada leži po celoj Srbiji\nNova uredba Vlade Srbije o ekološkoj taksi bila je najbitnija tema zajedničke sednice Odbora Udruženja za hemijsku, farmaceutsku, gumarsku industriju i industriju nemetala, Odbora Udruženja za metalsku i elektro industriju, Odbora Udruženja rudnika metala, crne i obojene metalurgije i Odbora za zaštitu životne sredine i održivi razvoj.\nCilj sastanka je bio da se pronađu rešenja koja će uzeti u obzir imperativ uređenja sistema upravljanja otpadom prema propisima i dobroj poslovnoj praksi Evropske unije, ali uvažavajući i činjenično ekonomsko stanje u kome se nalazi srpska privreda, koja nije u mogućnosti da podnese povećanje troškova poslovanja.\nVidosava Džagić, potpredsednica Privredne komore Srbije, rekla je u uvodnoj reči da se ekološka taksa odnosi na proizvode koji posle upotrebe postaju posebni tokovi otpada, a odnosi se na proizvođače i uvoznike guma, zatim na proizvode koji sadrže azbest, akumulatore, baterije, mineralna ili sintetička ulja i maziva, kao i na električne i elektronske proizvode. Ona je istakla da je uvođenje ekološke takse neophodno u skladu sa preuzetim obavezama i zahtevima evropskih direktiva i propisa i potrebe da se u Srbiji otpočne sa sistemskim upravljanjem otpadom, ali je neminovno da i srpska privreda bude konsultovana i uključena u donošenje odluka, sa osnovnim ciljem da se zakon primeni, uz minimalne posledice na troškove poslovanja.\nOliver Dulić, ministar zaštite životne sredine i prostornog planiranja podsetio je na činjenicu da je Srbija pretrpana otpadom. Nova naučna istina, koja je utvrđena pre nekoliko nedelja na jednom svetskom forumu, govori da je danas na planeti svaka treća bolest dece direktno povezana sa zagađenjem životne sredine. Srbija ima povećanu incidenciju malignih i drugih teških bolesti, jer se decenijama unazad nije adekvatno upravljalo tokovima otpada. On je naglasio da je cilj stvaranje ekonomskih pretpostavki i dobrog modela saradnje države i privrede, kako bi tone i tone otpada koje svakog dana generišemo kao građani, završili u reciklažnim centrima i u ponovnoj upotrebi, a ne u lancima ishrane.\nOliver Dulić je najavio da će se u narednih nekoliko meseci doneti i uredbe koje bi trebalo da definišu tokove otpada polovnih automobila i medicinskog otpada. Ministar Dulić je rekao da će nova ekološka taksa početi da se primenjuje 1. aprila, da je najniža i regionu i da će najpre poslužiti da se recikliraju stotine hiljada tona otpada koji sada leži po celoj Srbiji. Taksa se ne smatra direktnim budžetskim prihodom i ne bi trebalo da podleže sistemu PDV-a, niti da posluži nekim trgovcima i privrednicima da kroz njenu primenu povećaju i svoju maržu, pa je zato nemoguće da zbog uvođenja ekološke takse proizvodi poskupe 20 odsto, kao što je to pisalo u nekim medijima. Reakcija privrednika i javnosti povodom uvođenja ekološke takse bila je slična svuda u svetu i uvek je bila primedba – zašto je baš sada uvedena taksa. Oliver Dulić je podvukao u prepunoj velikoj sali Privredne komore Srbije da taksa mora da se uvede odmah, jer ako se bude čekalo neko naredno i bolje vreme, to će uvek sve više koštati, jer će se u međuvremenu nastaviti sa nekontrolisanim bacanjem otpada.\nSvaki dinar koji će se prikupiti po osnovu ekološke takse direktno će se vraćati u industriju za poslove upravljanja otpadom. Pokrivenost teritorije naše zemlje sa aspekta industrije reciklaže električnog i elektronskog otpada je od pet do osam procenata, pa je potrebno povećati dinamiku razvoja reciklažne industrije i sistema koji bi to trebalo da prikuplja i transportuje otpad u reciklažne centre, a država će to stimulisati subvencijama, zajmovima i povoljnim kreditima.\nEkološka taksa na elektronske i električne uređaje od 1. aprila was last modified: March 23rd, 2010 by Redakcija\nEkološka taksaOliver DulićPrivredna komor Srbijeuredba vlade\nOracle OPN Sattelite Event


Opšta bolnica "Stefan Visoki": Pušten u rad novi rendgen aparat\nSavremeni pokretni rendgen aparat omogućiće jednostavniji i efikasniji proces snimanja pogotovo u slučajevima kod nepokretnih i pacijenata sa težim povredama.\nU Opštoj bolnici „Stefan Visoki“ u Palanci, nakon adaptacije prostorije, u rad je pušten novi rendgen aparat koji je obezbeđen sredstvima Ministarstva zdravlja. Ovaj uređaj je jedan od najsavremenijih takve vrste u Srbiji, a rendgen koji je do sada korišćen star je više od 30 godina. Novi rendgen aparat omogućiće daleko jednostavniji proces snimanja pacijenata i efikasniji rad službe radiologije.\nOvaj mobilni rendgen aparat lakši je za manevrisanje, brže se dolazi do željenog snimka i ima bolji kvalitet snimaka u odnosu na stari. Pored toga, novi rendgen uređaj pruža mogućnost da se oblast zračenja tačno podesi, što zapravo znači da se preciznije mogu snimati manje površine, a takođe pruža i mogućnost snimanja u svim projekcijama. U slučajevima težih povreda i ozbiljnije obolelih pacijenata, ovakav aparat je od neprocenjivog značaja, kažu lekari.\nIz bolnice poručuju da je stari rendgen bio na izdisaju i da je primena novog aparata omogućila da se rad ove službe normalno odvija. Novi uređaj je implementiran u informacioni sistem OB „Stefan Visoki“, a očekivanja su da će značajno skratiti i čekanje pacijenata na radiološka snimanja.


Republika / Hamilton: Eklston je neznalica\nnedelja, 28. 6. 2020.| 11:35\nŠestostruki šampion Formule 1 vozač Mercedesa Luis Hamilton rekao je da je nekadašnji čelnik tog takmičenja Berni Eklston "neznalica i neobrazovan", posle izjava o rasizmu\nEklston bez dlake na jeziku: Crnci su veći rasisti od belaca!\n-Berni je van sporta i druga je generacija, ali upravo ovo je pogrešno. Sada mi je potpuno jasno da ništa nije rečeno ni urađeno kako bi naš sport bio raznolik ili se bavio rasnim zlostavljanjem koje sam doživeo tokom karijere. Ako neko ko je vodio sport decenijama ima toliko malo razumevanja o duboko ukorenjenim pitanjima kojima se mi kao crnci suočavamo svakog dana, kako možemo da očekujemo da će rauzmeti ljudi koji rade za njega. To počinje od vrha - naveo je Hamilton na društvenim mrežama.\n- Sada je vreme za promenu. Neću prestati da težim inkluzivnoj budućnosti za naš sport sa jednakim prilikama za sve. Da stvorimo svet koji pruža jednake mogućnosti manjinama - dodao je jedan od najboljih vozača Formule 1 svih vremena.\nFormula 1 je ukazala da je Eklston napustio organizaciju 2017. godine i da je titula počasnog predsednika istekla u januaru ove godine. Hamilton je pokrenuo ovog meseca naučni projekat pod nazivom Hamiltonova komisija, sa ciljem da se poboljša različitost u moto sport industriji.\nEklston je za CNN rekao da misli da Hamiltonova komisija "neće doneti ništa loše ni dobro Formuli 1, već će naterati ljude da razmisle, što je mnogo važnije".\n(FOTO) Hamilton je imao svakakve frizure, ali je ovaj put nadmašio sam sebe\nSport Berni Eklston Luis Hamilton Formula 1


Новости: Путин доноси 20 стратешких споразума - Нови Стандард\nNovosti: Putin donosi 20 strateških sporazuma\n15.11.2018. 10:50 16.07.2020.\nKljučne tačke sporazuma biće isporuka tenkova i PVO sistema, priključenje na “Turski tok”, izgradnja pruge i izvoz hrane\nPredsednik Rusije Vladimir Putin priprema specijalni paket za Srbiju sa najmanje 20 strateških sporazuma, koji će biti predstavljen sredinom januara u Beogradu, prilikom njegovog susreta sa šefom naše države Aleksandrom Vučićem – saznaju nezvanično “Novosti“.\nPrema našim informacijama, ovaj aranžman vredan nekoliko stotina miliona evra obuhvata ozbiljne investicije sa istoka u našu infrastrukturu, energetski sektor, poljoprivredu, odbrambeni sistem, obrazovanje i turizam. Njegovi najvažniji delovi trebalo bi da budu ugovori o izgradnji železničkih koridora, priključenju naše zemlje na gasovod “Turski tok”, isporuci tenkova T-72 i protivvazdušnih raketa, izvozu domaćih prehrambenih proizvoda u najveću zemlju sveta.\nOsim toga, Putinov dolazak u srpsku prestonicu ima ogroman značaj za nas u jeku diplomatske borbe za Kosovo i Metohiju u kojoj nam je podrška Kremlja dragocena. Dvojica državnika su na istoj stajnoj tački – bez učešća Moskve nemoguće je doći do održivog i kompromisnog rešenja, pa je poseta velikog lidera ohrabrenje pred možda odlučujuću rundu za sudbinu južne srpske pokrajine. U tom smislu je veoma bitan stav Rusije da će ona podržati svaki dogovor oko kojeg se saglase Srbi i Albanci.\n— Verujem da će predstojeća poseta Putina biti do sada najplodotvornija po broju i sadržini sporazuma, iz različitih sfera, koje ćemo zajednički potpisati. S velikom pažnjom i nestrpljenjem očekujemo razgovore i uveren sam da će to biti još jedan “beočug u lancu” naših veoma dobrih odnosa, bliskih, iskrenih, prijateljskih i da ćemo imati priliku da nivo odnosa Srbije i Rusije podignemo za još jednu stepenicu i na još jedan viši nivo.\n— Putin je istakao potrebu da Kosovo postigne konsenzus sa Srbijom. Rekao je da smo spremni da podržimo sporazum, koji bi obe strane garantovale.\n— Glavni problem je u tome što se briselski razgovori vode već šest godina, te da se, dok je Srbija ispunila sve postignute dogovore, to ne može reći za drugu stranu, pogotovo kada je reč o formiranju Zajednice srpskih opština.\n— Rusija je dosad mnogo puta pokazala da nam je iskreni prijatelj. Dolazak Putina je prvorazredni politički događaj, koji priželjkuju i države mnogo veće od naše.\nPredsednik Vučić je na sastanku sa ambasadorom Čepurinom čestitao ruskom narodu i državi pobedu u Velikom ratu, i zahvalio na poštovanju koje je Rusija ukazala prema srpskim žrtvama, naglasivši da srpski narod i građani Srbije to umeju da cene. Ruski ambasador uzvratio je da “niko i ništa ne može da umanji doprinos Srba i srpskog naroda toj velikoj pobedi”.\nSTIŽE I ORDEN “NEVSKI”\nIzvor Večernje novosti, 15. novembar 2018.\nDnevne vestirusijavučićenergetikaPutinsrpsko-ruski odnosiT-72tenkoviturski tokČepurin


Za pomirenje i izgradnju povjerenja ključni su upornost i spremnost da se ne povlači pred napadima – Centar za građansko obrazovanje\nDanas se u Zagrebu održava drugi dan ZAGREBAČKOG PLENUMA – QUO VADIS, BALKAN? u organizaciji Regionalne akademije za razvoj demokratije (ADD) iz Novog Sada, Centra za suočavanje sa prošlošću Documenta iz Zagreba i Centra za građansko obrazovanje (CGO) iz Podgorice, uz podršku Evropskog fonda za Balkan (EFB), a prvi panel drugog dana bio je posvećen suočavanju sa prošlošću i izgradnji mira u regionu.\nMarion Kaske, politička analitičarka iz Njemačke, ocijenila je da je “u regionu istorija postala opasno oružje i način da se manipulacijama i izvrtanjem činjenica političke elite održavaju na vlasti, šire strah i dovršavaju određene planove iz ratnog perioda devedesetih”. Ona smatra da je politička klima u regionu sve lošija, da političko pomirenje nije ni započeto, da je povjerenje na veoma niskom nivou, da nema spremnosti da se osude zločini i zločinci, dok se presude Međunarodnog suda za ratne zločine doživljavaju kao neprijateljski akti. Govoreći iz perspektive Njemačke, ona je podsjetila kako je ta zemlja bila primorana da prođe kroz proces denacifikacije, ne samo kroz Nirnberška suđenja, već i kroz sve druge oblasti društvenog, javnog i političkog života, poput slobode medija, obrazovanja, dok sve to nedostaje regionu Zapadnog Balkana. “Osnovni razlog zbog kojeg političke elite ne žele da rade na pomirenju i izgradnji povjerenja jeste taj što one žive od prošlosti, od izazivanja sukoba i zbog toga im sadašnje stanje savršeno odgovara”, poručila je ona. Kraske je rekla i da je neophodno prepoznati i podržati one koji su spremni na različitu vrstu politike, izgradnju boljih odnosa u regionu, suočavanje sa prošlošću i pomirenje.\nShpetim Gashi, aktivista za ljudska prava sa Kosova, rekao je da se suočavamo sa problemima koji postoje već decenijama i da je svaka naredna generacija dodavala i dodatno komplikovala postojeće probleme, dok je vrlo malo onih koji su zapravo pokušavali da ih riješe. Govoreći o situaciji između Kosova i Srbije, on je rekao da je najprije potrebno zaključiti neku vrstu mirovnog sporazuma, pa tek onda započeti proces pomirenja. Gashi je upozorio na to da “sve dok ovaj problem ostaje otvoren, ljudi u graničnim područjima nemaju čak ni tu vrstu sigurnosti da znaju u kojoj državi će živjeti u najbližoj budućnosti”. On je ocijenio da bi čak i simbolični postupci, poput izvinjenja, doprineli izgradnji boljih odnosa, ali da za njih nema političke volje. Kao primjer je naveo povratak Dragice Gašić u Đakovicu i činjenicu da niko u vrijeme kada je bila izložena maltretiranju i progonu nije podigao glas, stao u njenu zaštitu i rekao da ona ima pravo da se vrati, bilo da su u pitanju institucije, političari ili nevladin sektor.\nKurt Bassuener, iz Democratization Policy Council iz Berlina, rekao je da je prije desetak godina osnovna ideja bila da će evropske integracije riješiti sve probleme u regionu. On je upozorio na to da se “situacija u mnogome pogoršala u odnosu na onu od pre dvadeset godina” i rekao da mnoge stvari koje su tada bile nezamislive danas djeluju vrlo moguće i da je “ovo vrijeme u kojem se oživljavaju mnoge nezavršene agende, nedosanjani snovi i neostvareni planovi”. Bassuener je saglasan sa ocjenama da je model funkcionisanja političkih elita u tome da drže ljude u strahu i da podgrijevaju konflikte. On je mišljenja i da je uloga međunarodne zajednice ponekad zbunjujuća, a zapad u stavovima i zahtjevima nekonzistentan i da posljednjih godina prevladava pristup da ne treba pritiskati države regiona previše da se ne bi stvarali dodatni problemi, one demotivisale da sarađuju sa zapadom, okrenule na drugu stranu i tome slično.\nTamara Zrnović, iz Centra za nenaslinu akciju iz Sarajeva, podijelila je iskustva svoje organizacije koja radi sa veteranima rata na svim sukobljenim stranama i teškom putu izgradnje povjerenja među njima. Ona je navela primjere odlazaka na komemoracije i različita mjesta na kojima su počinjeni ratni zločini i upozorila na to koliko je proces pomirenja krhak i koliko počiva na ljudskosti, pozitivnim emocijama, empatiji i solidarnosti. Komentarišući Zakon o zabrani negiranja genocida, Zrnović je rekla da mnogi koji kritikuju ovaj Zakon zapravo nisu ni pročitali šta u njemu piše i da ga upravo treba gledati u širem svijetlu – “kao pokušaj da se sankcioniše svako veličanje zločina, zločinaca i nipodaštavanje žrtava”. Ona je konstatovala da je Centru za nenasilnu akciju trebalo deset godina da sa grupom ratnih veterana uđe u Mostar, kao i da su bile potrebne decenije da se izgradi povjerenje i da je ključno ne odustajati pred brojnim preprekama i osudama.\nZagrebački plenum drugi je u nizu događaja čiji je cilj osnaživanje progresivnih snaga u regionu kroz okupljanje i razgovore o modalitetima odgovora na rastući desni ekstremizam, krizu demokratije, aktuelnije izazove i prepreke demokratizaciji zemalja regiona. Tokom dva dana, Zagrebački plenum okuplja oko 50 domaćih, regionalnih i međunarodnih stručnjaka, zvaničnika, poslanika u nacionalnim parlamentima i Evropskom parlamentu, diplomata, istoričara, novinara, publicista, predstavnika akademske zajednice i istaknutih aktivista.


Sloboda medija u regionu ugrožena | EurActiv Srbija\nSloboda medija u zemljama regiona je ugrožena i EU treba kandidatima za članstvo da pošalje jasnu poruku kako bi se sprečio pritisak na novinare i omogućilo slobodno izveštavanje, ocenili su 13. oktobra u Sarajevu učesnici Prve medijske konferencije jugoistočne Evrope koju je organizovala Misija OEBS-a. Na skupu je ukazano da se stiče utisak da sloboda izražavanja nije dovoljno bitna da bi se postavila kao uslov za pridruživanje EU. Šef Delegacije EU u BiH Piter Sorensen je naglasio da bez slobode medija region neće moći da napreduje u evropskim integracijama.\nPredstavnici medija zemalja regiona ukazali su da su novinari i mediji u Hrvatskoj, Srbiji, BiH i na Kosovu izloženi različitim političkim i ekonomskim pritiscima, ali da se stiče utisak da međunarodnoj zajednici pitanje slobode izražavanja nije dovoljno bitno da bi se postavilo kao uslov za dalje pridruživanje EU.\nPredstavnica OEBS-a za slobodu medija Dunja Mijatović rekla je 13. oktobra da EU treba više da insistira na slobodi medija, jer je situacija u medijima i novinarstvu zemalja regiona dospela na najniži nivo u poslednjih pet godina i daleko je od "ružičaste".\nŠef Delegacije EU u BiH je izjavio da nijedna država regiona ne može napredovati u procesu evropskih integracija bez ostvarene slobode medija i izražavanja. Sorensen je rekao da EU od zemalja regiona očekuje konkretne korake i reviziju svih zakona koji se odnose na medije, kako bi se novinarima obezbedila bolja zaštita.\n"EU smatra veoma značajnom slobodu izražavanja i medija, kao osnovnog ljudskog prava i ključnog stuba demokratskog upravljanja ljudskim društvom", rekao je Sorensen i poručio da sve buduće članice EU moraju poštovati standarde koje EU zahteva u toj oblasti.\nDunja Mijatović je navela da je u poslednjih godinu dana OEBS morao da interveniše zbog ugrožavanja medijskih sloboda češće nego što je to bio slučaj ikada ranije. "Poslednje godine pokazale su da ne prođe nijedna nedelja, a da OEBS ili neka druga regionalna organizacija koja zastupa prava medija, ne prijave narušavanje medijskih sloboda u regionu", rekla je Mijatović. Ona je navela da su novinari u regionu izloženi pretnjama i nasilju, mediji se zatvaraju, njihova imovina uništava, medijski zakoni usvajaju bez javne rasprave, a javni servisi nastavljaju borbu za političku i finansijsku nezavisnost.\n"Danas, u većini slučajeva, čitaoci ne mogu biti sigurni da novine koje čitaju zastupaju javni, a ne politički interes", kazala je Mijatović i navela da su mediji u regionu dopustili da budu glasnogovornici političkih partija, stavljajući ekonomski inters iznad obaveze koju imaju prema javnosti.\nOna je na skupu 14. oktobra najavila da će kancelarija za medije Misije OEBS-a zatražiti od vlada zemalja regiona da osude svaki pokušaj napada na novinare i obezbede nezavisan rad medija, ističući da zabrinjava to što u svim zemljama regiona novinari koji se bave istraživanjem slučajeva kriminala i korupcije gube zaštitu, kao i mogućnost da se bez straha bave svojom profesijom.\nPrva medijska konferencija zemalja jugoistočne Evrope održana je 13. i 14. oktobra u Sarajevu, u organizaciji Misije OEBS-a. Na konferenciji je učestvovalo oko 100 predstavnika medija i regionalnih i međunarodnih medijskih eksperata.\nTokom dvodnevnog skupa razmatrani su stanje u javnim servisima, problem cenzure i autocenzure, izazovi medijskih zakona i ekonomski položaj novinara i medija.\nPredstavnik Evropske komisije Andris Kesteris rekao je da je za zemlje regiona veoma važno da ne izgube zamah u reformama, što neće biti moguće bez slobodnih medija koji imaju ključni značaj u tom procesu. "Evropska komisija traži načine kako da se održi sloboda medija u zemljama zapadnog Balkana i Turskoj", rekao je Kesteris i dodao da postoji negativan razvoj u oblasti slobode javnog izražavanja u tim zemljama i da će EK nastaviti da zahteva i da prati napredak u toj oblasti.\nKesteris je pozdravio usvajanje Medijske strategije u Srbiji i ocenio veoma važnim izveštaj Saveta za borbu protiv korupcije o stanju u medijima u Srbiji, u kome je konstatovano da su mediji izloženi velikim političkim i ekonomski pritiscima.\nTeška situacija u medijima u regionu\nUrednik emisije "Latinica" Hrvatske radio-televizije Denis Latin rekao je 13. oktobra na skupu da je situacija u hrvatskim medijima vrlo teška, ali da je u procesu pristupanja EU Hrvatskoj progledano kroz prste, jer se nije dovoljno insistiralo na ostvarivanju slobode medija i medijskog izražavanja.\n"Sloboda medija ustuknula je pred strahom od otkaza, gubitka bilo kakvog posla, pa čak i mogućeg gubitka glave, kao što se videlo u slučaju (vlasnika lista Nacional) Ive Pukanića. Hrvatska je nikad bliže EU, a nikad nije imala manje medijskih sloboda i slobodnih novinara", rekao je Latin.\nOn je dodao da međunarodni faktori takvo stanje smatraju normalnim i da se uopšte ne oglašavaju povodom kršenja prava novinara i medija u Hrvatskoj "rušeći tako mit o EU kao zajednici medijskih sloboda i slobode izražavanja".\n"Sve to generiše loše stanje medijskih sloboda u okruženju. Recepti Hrvatske rado se prepisuju i u zemljama regije. Cenzura i autocenzura ponovo su top tema među novinarima regiona. Region vapi za slobodnim novinarima i medijima, za saradnjom i razmenom istraživačkih tema", rekao je Latin. On je ocenio da banalizacija i sveopšta trivijalizacija u novinarstvu prete da potpuno unište novinarsku profesiju i da spas od takvog trenda može biti jedino povratak istinskih novinara i istraživačkog novinarstva na medijsku scenu.\nPredsednik borda direktora RTV B92 Veran Matić ocenio je zabrinjavajućim to što su pritisci na novinare i medije sistemske prirode i dodao da su zemlje regiona "sistem spojenih sudova" zbog čega se svi loši trendovi iz jednog okruženja prelivaju u drugo.\nMatić je ukazao da su novinari u Srbiji izloženi brojnim sudskim procesima i presudama kojima se krše evropske konvencije i međunarodna dokumenta koja garantuju slobodu medijskog izražavanja, a da su istovremeno suočeni i sa brojnim pritiscima i pretnjama bez odgovarajuće reakcije policije kako bi se otklonili uzroci tih pretnji.\nUrednik prištinskog lista "Koha ditore" Halil Matoši kazao je da se stanje u medijima i novinarstvu na Kosovu ne razlikuje mnogo od regiona i naveo da problem kosovskih medija predstavlja neefikasno pravosuđe. "Umesto da informišemo ljude, moramo da se branimo od članova političkih partija i da štitimo svoje živote", rekao je Matoši i naveo da je Evropska komisija kosovskoj vlasti uputila ozbiljne kritike zbog presije kojoj su izloženi novinari.\nUsvojena deklaracija o slobodi medija\nUčesnici konferencije usvojili su 14. oktobra "Sarajevsku deklaraciju" u kojoj se ističe fundamentalni značaj slobode izražavanja medija i navodi da jedino mediji koji su potpuno nezavisni od političkih, ekonomskih i drugih uticaja mogu u potpunosti da ispune ključnu ulogu u demokratskom društvu u nadzoru vlasti i biznisa i u informisanju javnosti o važnim aspektima života.\nU deklaraciji koja će biti upućena vladama svih zemalja regiona, konstatovana je činjenica da mediji u vlasništvu države ne mogu postojati u demokratskom društvu, a ukazano je i na zastoj u reformi zakonske regulative u oblasti medija i informisanja u zemljama jugoistočne Evrope, uz zaključak da je primena liberalnih zakona I dalje problematična.\nIzražena je zabrinutost zbog značajnog broja slučajeva napada na novinare i njihovu imovinu i preporučena reforma zakona koja treba da omogući bolju zaštitu novinara od krivičnog gonjenja i u građanskim parnicama, pristup informacijama, objavljivanje vlasničke strukture u medijima, nezavisnost javnih servisa i zaštitu socijalnih prava novinara.\nDeklaracijom je zahtevana nezavisnost medija i javnih radio-difuznih servisa, reforma medijskih zakona, istraživanje i kažnjavanje učesnika u napadima na novinare, promocija etičkog novinarstva i samoregulaciji u toj oblasti,kao i jačanje novinarskih udruženja i poboljšanje uslova rada novinara.\n: EU i sloboda medija


Reforma Saveta bezbednosti Ujedinjenih nacija u zastoju\nKofi Anan krajem godine napušta položaj generalnog sekretara Ujedinjenih nacija. Tokom mandata on se zalagao za reforme Ujedinjenih nacija, uključujući uvećanje Saveta bezbednosti.\nKljučna uloga Saveta bezbednosti Ujedinjenih nacija - kako je definiše povelja svetske organizadije - je održavane medjunarodnog mira i bezbednosti. Savet ima pet stalnih članica - Francusku, Rusiju, Kinu, Britaniju i Sjedinjene Države - kao i deset nestalnih članica koje Generalna skupština UN-a bira za period od dve godine. Dosadašnji generalni sekretar Ujedinjenih nacija Kofi Anan je snažan zagovornik proširenja Saveta bezbednosti. Sa svoje strane, Karni Ros, bivši britanski diplomata u Ujedinjenim nacijama kaže da mnoge zemlje smatraju da se Savet bezbednosti često zalaže za zapadne interese:\n”Mislim da je kao rezultat toga potkopan autoritet Saveta bezbednosti. Kada odobrava rezolucije manje je spremnosti medju širim članstvom da se sprovedu i podrže te odluke. To nije dobro ni za koga, uključujući Zapad. Stoga vlada široko rasprostranjeno gledište da Savet bezbednosti mora da bude reformisan i proširen.“\nMedjutim, Ros i drugi kažu da se, kada diskutuju o proširenju Saveta bezbednosti, postavlja pitanje ko bi trebalo da postane član. Evo šta kaže bivši američki savetnik za nacionalnu bezbednost, Brent Skoukroft.\n”Za svaku zemlju koja dolazi u obzir - poput Japana, Brazila ili Indije - ima onih koji se ne slažu - iz ljubomore ili nečeg sličnog.“\nDrugi stručnjaci dovode u pitanje da li je prošireni Savet bezbednosti dobra ideja. Jedan od njih je i Majkl Dojl, bivši savetnik Kofija Anana.\n”Argument protiv je da - što više članova imate u nekom telu, to je često teže doneti odluku. Potreban nam je efikasan, a ne veći, pa čak ni više reprezentativan Savet bezbednosti. “\nNa septembarskom samitu u Njujorku, zemlje članice razmatrale su plan koji je izneo Kofi Anan da se Savet bezbednosti proširi sa 15 na 24 članice. Medjutim, to nastojanje nije urodilo plodom. Nensi Soderberg, bivši alternativni predstavnik Sjedinjenih Država u UN kaže da je razlog za to jasan:\n”Problem je što Afrikanci nisu mogli da odluče ko medju njima bi trebalo da bude predstavnik. Kandidati za dva mesta su bili Egipat Nigerija i Južnoafrička Republika. Nisu mogli da se odluče ko bi od te tri zemlje otpao.“\nGospodja Soderberg i drugi veruju da pitanje proširenja Saveta bezbednosti neće biti rešeno u skorijoj budućnosti.


OVJERENO 48 LISTA ZA GRADSKO VIJEĆE MOSTARA | Hayat.ba\nOVJERENO 48 LISTA ZA GRADSKO VIJEĆE MOSTARA\nCentralna izborna komisija (CIK) BiH ovjerila je 48 kandidatskih lista za učešće na lokalnim izborima 2020. godine za Gradsko vijeće Mostara, dok je za 15 kandidatskih lista utvrđeno da imaju nedostatke.\nListe koje imaju nedostatke imaju rok od pet dana, odnosno do 7. oktobra, da ih otklone, nakon čega će CIK odlučiti o njihovoj ovjeri.\nNa sjednici CIK-a održanoj u petak bilo je govora i o stvaranju uslova za održavanje izbora u vrijeme virusa korona, a kako su istakli pojedini članovi, sve više opština i gradova u BiH se javlja da je spremno da ispoštuje preporuke.\nSam CIK pokrenuće postupak javne nabavke za kupovinu zaštitne opreme za potrebe administracije CIK-a, a vrijednost te robe biće oko 30.000 KM. CIK je donio i odluku o nabavci dugogodišnjih licenci koje su u skladu sa njihovim planom nabavki, koje će koštati oko 16.000 KM sa PDV-om.


Na delu magistralnog puta Tuzla Sarajevo u mjestu Podgajevi trenutno je obustavljen saobraćaj, a kako je potvrdio portparol Uprave policije MUP-a TK Amra Kapidžić, na pomenutom predjelu dogodile su se čak četiri saobraćajne nesreće, prenosi Srpskainfo.\nPrema njenim rečima, u prvoj saobraćajnoj nesreći su učestvovala dva putnička motorna vozila, a tom prilikom tri osobe su povrijeđene te su one prevezene u Univerzitetski klinički centar u Tuzli zbog ukazivanja lekarske pomoći.\n-U drugoj saobraćajnoj nesreći učestvovala su dva teretna motorna vozila koja su poprečila put, a povređenih osoba nije bilo. U trećoj saobraćajnoj nesreći učestvovala su dva putnička motorna vozila te je jedna osoba povređena, dok su u četvrtoj takođe učestvovala dva putnička motorna vozila uz jednu povređenu osobu – precizirala je Kapidžić za Kliks.\nSaobraćajna nesreća FBiH Policija\n09:33 "Ekstremno teška situacija": Kijev odbacio mogućnost prekida vatre, sukobi u Donbasu pojačani


Za pobednike turnira u malom fudbalu 300.000 dinara - juGmedia\nNa sportskom centru u Vladičinom Hanu u toku je tradicionalni letnji turnir u malom fudbalu, a ovoga puta prijavljeno je 19 ekipa, četiri grupe seniora, osam pionirskih i četiri tima petlića. Ukupan fond za pobednike je 300 hiljada dinara.\nPobednike među seniorima očekuju vredne nagrade; za prvo mesto 250.000 dinara, drugoplasirani će dobiti 70.000 a za treće mesto 40.000. Najbolji golman i igrač osvojiće po 10.000 dinara a fer-plej ekipa duplo više. Tu su naravno i pehari, kao i za mlađe ekipe kojima će biti uručene i simbolične nagrade, majice.\nTurnir se sutra prekida zbog održavanja muzičkog festivala, „Over load“, a biće nastavljen u ponedeljak naredne nedelje Generalni pokrovitelj ove sportske manifestacije je opština Vladičin Han i njen Sportski savez.\nPaprene cene paradjza u Nišu i Leskovcu\nPrevrnuo se vojni autobus kod Vranja, u toku zbrinjavanje povređenih\nVinski bal u Vlasotincu od 14 do 15. avgusta\nVLASOTINCE - Tradicionalni “Vinski bal”, na kome se biraju najbolji vinar, vinogradar i boginja vina, ove godine biće održan 14 i 15. avgusta, u…\nJoš uvek nije pristojno ni proradila niti je u nju kročila sportska patika, a nova zgrada sportske hale Partizan je ponovo na meti huligana koji su…\nIz svoje vikendice pucao u susednu kuću\nZbog sumnje da je izvršio krivična dela izazivanje opšte opasnosti i nedozvoljena proizvodnja, držanje, nošenje i promet oružja i eksplozivnih materija,…\nmrmot na U Opštoj bolnici formirano i Covid porodilište, obavljen prvi porođaj


TUZLA Očekuje se dolazak velikog broja članova i simpatizera\nPDA najavila početak predizborne kampanje: Sve spremno za spektakularan skup u „Mejdanu“ Naglasili da neće voditi prljavu kampanju niti graditi stranku i svoje kandidate ogovaranjem\nPokret demokratske akcije (PDA) u predizbornu kampanju kreće sa spektakularnim skupom koji je zakazan za petak u KSPC-u „Mejdan“ u Tuzli. Očekuje se dolazak velikog broja članova i simpatizera PDA, a nezvanične prognoze govore kako će u „Mejdanu“ i ispred dvorane biti više od 10.000 ljudi.\n- Na skupu ćemo predstaviti izbornu platformu, odnosno programske ciljeve i mjere stranke, kao i kandidate za sve nivoe vlasti koji dolaze iz Tuzle. Prisutnima će se obratiti dr. Mirsad Kukić, predsjednik stranke, zatim nosioci lista za Parlamentarnu skupštinu BiH, Predstavnički dom Parlamenta FBiH, Skupštinu RS i skupštine kantona. Ovim skupom ujedno bih i najavio pobjedu PDA na predstojećim izborima - kazao je Senad Mehmedinović, predsjednik Gradskog odbora PDA Tuzla.\nSenad Alić, predsjednik Kantonalnog odbora PDA Tuzla, naglasio je da PDA neće voditi prljavu kampanju niti graditi stranku i svoje kandidate ogovaranjem i optuživanjem kandidata drugih političkih opcija.\n- Naš moto je da ova kampanja bude mirna, realna i konkretna, dok ćemo ciljeve stranke iznositi na svojim predizbornim skupovima. Tokom septembra obići ćemo sve naše regionalne, kantonalne, gradske i općinske odbore i održati centralne skupove - rekao je Alić te dodao da je zatvaranje izborne kampanje 5. oktobra u Općinskom odboru PDA Banovići.\n- PDA se snažno zalaže za ravnopravan odnos i tretman svih, a ne na štetu Sarajeva ili konfrontacija Sarajeva ili građana Sarajeva i drugih lokalnih zajednica. Mi želimo ravnopravne građane na prostoriju cijele Federacije i države Bosne i Hercegovine. Rekli smo „ne“ autokratiji, totalitarizmu i centrima moći, koji su smješteni u Sarajevu. Sada kažemo „da“ ravnomjernoj raspodjeli prihoda, „da“ putnoj deblokadi kantona u FBiH i „da“ ravnomjernom razvoju lokalnih zajednica, jer jake lokalne zajednice čine jaku državu BiH. Rekli smo „da“ Pokretu demokratske akcije - poručila je Pirić.\nInače, ova politička organizacija, koja je za kratko vrijeme od svog osnivanja okupila veliki broj članova i simpatizera, na opće izbore će izaći sa 214 kandidata za organe zakonodavne vlasti na 15 izbornih jedinica, i to za Narodnu skupštinu RS (izborne jedinice 1 i 7), Predstavnički dom Parlamenta FBiH (izborne jedinice 2, 3, 4, 5, 6 i 8), zatim Predstavnički dom Parlamentarne skupštine BiH (izborne jedinice 1, 4 i 5), kao i skupštine kantona u FBiH (izborne jedinice 2, 3, 4 i 6).\nPokret demokratske akcije PDA Tuzla Senad Mehmedinović


USKORO BRŽE DO LIČNIH DOKUMENATA Grad dobio šalter u prostorijama MUP-a | Srpskainfo\nUSKORO BRŽE DO LIČNIH DOKUMENATA Grad dobio šalter u prostorijama MUP-a\nDobili smo saglasnost ministarstva unutrašnjih poslova RS za taj projekat i oni su nam ujedno i omogućili da taj šalter bude u istoj prostoriji gdje se izdaju dokumenti. U toku je obilježavanje tog prostora da se vidi da se radi o šalteru Gradske uprave i radi se umrežavanje sistema. Moramo imati informatički pristup našoj baza matičnih knjiga Sve se to priprema i očekujem da će uskoro biti završeno i stavljeno na raspolaganju građanima – kazala je Pavlovićeva.\nBanjaluka BanjalukačalterGradska upravaIzdavanje dokumenatalična kartaMUProdni list\nBAJEVIĆ NAPUŠTA BiH "Neću da zauzimam mjesto nekome"\nUEFA RAZMATRA OPCIJU Klubovi iz BiH evro mečeve igraju na Kipru?\nFS BIH ODLUČIO Evo šta će biti sa ligom ako se opet prekine\nPITANJA BEZ ODGOVORA Stanišić: Sve dokaze ćemo javno objaviti nakon procesa\nZVIJEZDA 09 NAJAVILA TUŽBU PROTIV FS BIH Stanišić: Žalićemo se Sudu (VIDEO)\nZVIJEZDA SE NE PREDAJE Slijedi zahtjev za proširenje lige\nPOVEĆAVA SE BROJ STRANACA Ljetnji prelazni rok do 2. oktobra


Dveri brinu za sudbinu radnika u niškom “Olimpiasu” i pozivaju vlasnike i vlast da se oglase - JuGmedia\nGradska organizacija Dveri Niš uputila je pitanje direktorima „Olimpias Srb“, direktorima dva preostala kooperanta „Olimpias Knitting Serbia“ i „Tuscan family“, ali i gradonačelnici ovog grada Dragani Sotirovski, koja je I komandant Kriznog štaba, o tome kakva će biti sudbina preostalih zaposlenih radnica u preostala dva kooperanta kompanije „Olimpias Srb“.\nU saopštenju objašnjava se da je pre šest meseci, baš uoči Praznika rada, a u jeku pandemije COVID19 više stotina radnika, većinom žena, štrajkovalo zbog najavljenih otkaza usled likvidacije i povlačenja sa srpskog tržišta većine, do tada brojnih kooperanata italijanske kompanije, „Olimpias Srb“ , naslednika čuvene svetske multinacionalne kompanije „Benetton“ na srpskom tržištu.\n“Kako je moguće da, dok direktor jednog od dva kooperanta – kompanije „Olimpias Knitting Serbia“ najavljuje proširenje kapaciteta i zapošljavanje još 240 radnika, radnice zaposlene u fabrici drugog kooperanta, već dva meseca ne rade niti dolaze na posao? Da li su ova najavljena nova zaposlenja samo preuzimanje iskusnih, već zaposlenih radnica od strane „Olimpias Knitting Serbia“? Da li se broj radnika na ovaj način samo fiktivno povećava dok zaposleni tiho čekaju da im radni odnos prestane decembra meseca, kada ističe obaveza zadržavanja na poslu, po osnovu paketa ekonomskih mera pomoći Vlade Srbije?”, pitaju predstavnici ove stranke iz Niša.\nTakođe se postavlja pitanje koliko od 9000 evra državnih subvencija po svakom zaposlenom su „Benetton“ i „Olimpias Knitting Serbia“ isplaćivali svojim kooperantima i oliko su radnika zapošljavali kooperanti i koliko su novca za to dobili?\n“Dveri Niš postavljaju pitanja o budućoj sudbini tekstilnih radnica, kako upravi kompanije „Olimpias Srb“ a tako i gđi Sotirovski. Ona je je nedavno i posetila ove fabrike i ponudila im svu pomoć i saradnju iz nadležnosti Grada.\n“Znate li g-đo Sotirovski, koliko su opljačkani građani Niša i Srbije do sada uložili u ovog subvencionisanog stranog investitora, upravo da bi se zadržali radnici koji trenutno primaju minimalac, a i njega im uplaćuje država?”, još jedno pitanje postavljeno u saopštenju., koje je potpisalča prof.dr Tamara Milenković Kerković, predsednik GO Dveri Niš potpredsednik te stranke.\nDveri, inače, smatraju da je slučaj „Benetton“ a sada „Olimpias Srb“ primer “štetočinske politike privatizacije i subvencionisanja stranog ulagača”.\nOdbornici vlasti i opozicije u Leskovcu na kafici povodom slave SNS-a\nMladi Leskovčani uživali na Hisaru, Pašina česma zaboravljena\nOko dve stotine Leskovčana danas je boravilo na brdu Hisar, na poznatom izletištu, sa prijateljima i uz obavezno roštiljanje, obeležavajući tako…


Regionalna konferencija Srpskog PEN centra o Evropi 30 godina posle pada Berlinskog zida – Bookvar\nUručenjem nagrade Milisavu Saviću završena "Borina nedelja"\nRegionalna konferencija Srpskog PEN centra o Evropi 30 godina posle pada Berlinskog zida\nRegionalna konferencija Srpskog PEN centra Evropa: 30 godina posle pada Berlinskog zida održana je u Sremskim Karlovcima i Novom Sadu od 3. do 5. decembra.\nRegionalna konferencija Srpskog PEN centra započela je književnom večeri učesnika u čitaonici Gradske biblioteke u Novom Sadu 3. decembra, da bi se u naredna dva dana i u tri panela živo raspravljalo o društvenim, kulturnim i političkim prilikama na evropskom kontinentu trideset godina posle događaja koji je snažno uticao na savremenu evropsku mapu i kulturu, društvo i politiku.\nNekoliko tema nametnulo se u izlaganju većine učesnika Konferencije. Jedna od tih tema jeste činjenica da pad Berlinskog zida nije označio kraj svih granica u Evropi, već da su se u proteklih trideset godina formirali različiti po posledicama i trajanju, vidljivi i nevidljivi zidovi koji su delili ili i dalje dele evropski kontinent. Druga važna tema ove konferencije bio je marginalizovan status književnosti i kulture u balkanskim i evropskim tokovima. Učesnici su se bavili i iskustvom krize koja u različitim oblicima i pod različitim imenima jeste deo savremenog evropskog iskustva – od krize poverenja i krize demokratije, preko ekonomskih kriza i migrantskih kriza, sve do populističkog talasa koji je snažno zapljusnuo čitave delove Evrope. Učesnici Konferencije govorili su i o novom konzervativizmu koji je posebno snažno izražen u kulturi i društvu zemalja Istočne i Srednje Evrope, kao i o prisutnom „optimizmu sećanja“ zbog koga se minuli periodi rediguju i idealizuju, čime se onemogućava kritičko razumevanje novije istorije. Učesnici Konferencije Evropa: 30 godina od pada Berlinskog zida razmatrali su i odjek ovog istorijskog događaja u savemenoj evropskoj kulturi i književnosti, naglašavajući kako taj odjek nije ujednačen u svim evropskim književnostima, dok je u pojedinim periodima bio više izražen u subkulturi nego u visokoj kulturi i književnosti.\nKonferencija se posebno bavila pitanjima Zapadnog Balkana koja ostaju turbulentna i neizvesna i trideset godina posle pada Berlinskog zida. Ovaj prostor je za proteklih trideset godina nekoliko puta promenio dominantno političko ime, a na njemu je u međuvremeno nastalo mnoštvo novih granica. Učesnici Konferencije su naglasili da je to jedini evropski prostor koji nije integrisan u evropske političke i društvene tokove, već je ostao na evropskoj periferiji, bez jasne perspektive u daljem razvoju događaja. Nedostatak jasne perspektive učinio je zemlje Zapadnog Balkana prostorom sve masovnijeg egzodusa malih ljudi, ali i prostorom na kome se krhka demokratija lako preobražava u obnovljeni autoritarizam.\nUčesnici Regionalne konferencije Srpskog PEN centra Evropa: 30 godina posle pada Berlinskog zida bili su poznati pisci i kritičari iz Srbije, Srednje i Istočne Evrope: Tone Peršak (Slovenija), Vladimir Martinovski (Severna Makedonija), Elizabet Čičeri-Ronaj (Mađarska), Mihal Ramač, Srđan V. Tešin, Vida Ognjenović, Vera Kopicl, Mihajlo Pantić, Laslo Blašković, Vladimir Kopicl, Dragan Babić i Gojko Božović.


Небеска сцена препуна бардова глуме\nMNOGI su se, pogođeni preranim odlaskom Nebojše Glogovca, zapitali – dokle će jačati ta „nebeska scena“, na koju se tokom proteklih nekoliko godina preselila sama naša glumačka reprezentacija. Svi su složni u tome da onaj reditelj „odozgo“ pravi nepogrešiv kasting za najveći film ili predstavu svih vremena, „odvodeći“ najveće majstore našeg glumišta, koje će pamtiti generacije.\nOčekivano ili pre „po redu“, budući u poznim godinama, napustili su nas Bora Todorović (83) jula 2014. i Nikola Simić (81) novembra iste godine, te juna 2015. i Đuza Stojiljković (85) i mesec dana zatim Đurđija Cvetić (72)… Krajem marta 2016. godine, posle borbe sa opakom bolešću, opet sasvim neočekivano i svakako prerano, u 38. godini odlazi i popularni i svestrani Marinko Madžgalj. Valtera, ni posle dugogodišnje bolesti, mnogi nisu uspeli da pojme kao smrtnog, ali maja pretprošle godine i Velimir Bata Živojinović se pridružio besmrtnima.\nMilorad Mandić Manda upravo je na sahrani Batinoj govorio o tome kako „odabrana nebeska podela postaje sve veća“ – da bi se već sredinom idućeg meseca toj vrsnoj ekipi na nebu i sam pridružio, i to odlazeći u večnost pravo sa scene, baš kao i svojevremeno Miodrag Andrić alijas Ljuba Moljac.\nAvusta iste 2016, „najtužnije godine za glumce“, kako ju je Manda nazvao a da je sam nije doživeo ni do polovine, na nebesku scenu stupila je i velika Mira Stupica (93), a godinu dana kasnije i Toma Kuruzović (86).\nManda preminuo tokom predstave\nU junu 2017. preminuo je omiljeni Bogoljub Mitić Đoša, septembra te godine opet je plakala cela bivša Jugoslavija opraštajući se od popularnog Smokija, Ljubiše Samardžića (80), jer uvek je teško poverovati da i takve legende umiru. Istog meseca napustila nas je i mlada glumica Irena Mičijević, zvezda serije „Žene sa Dedinja“…


Sastanak predsednika DRI i člana Evropskog revizorskog suda | Državna revizorska institucija\nTema sastanka bila je saradnja između Institucije i Evropskog revizorskog suda, napredak i rezultati koje je Institucija postigla do sad, kao i izazovi sa kojima se suočava u svom radu. Predsednik Državne revizorske institucije i generalni državni revizor, Radoslav Sretenović, ukazao je na važnost dobre saradnje i podrške koju Institucija ima od strane Evropskog revizorskog suda. On je dodao da je kontinuiranom razvoju Institucije doprinosi i Program stažiranja koji Institucija ostvaruje sa Evropskim revizorskim sudom.\nDržavna revizorska institucija je od 2010. godine članica Mreže vrhovnih revizorskih institucija država kandidata i potencijalnih kandidata za članstvo u Evropskoj uniji i Evropskog revizorskog suda. Mreža organizuje povremene sastanke čelnika VRI i oficira za vezu, kao i radne grupe, seminare, radionice i paralelne revizije. Glavni je cilj promivisanje sprovođenja revizijskih metoda i tehnika u skladu sa međunarodnim standardima i najboljom praksom EU.


Vesti online / Sport / Fudbal / Stojiljković na pregledima u Španiji\nSa pozajmice iz Crvene zvezde, Nikola Stojiljković se seli u Majorku.\nZa špansku ekipu koja se takmiči u Segundi, Stojiljković će grati do kraja sezone, a od 30. juna biće na raspolaganju stratega Brage čiji je Srbin fudbaler.\nSrpski fudbaler je danas odradio lekarske preglede u Španiji, gde je juče otputovao. Ostalo je da se overi sporazum po kom će Majorka plaćati veći deo mesečnih primanja Stojiljkovića, 25.000 evra, dok će 5.000 dobijati od Crvene zvezde.\nNikola Stojiljković nije bio u prvom planu Vladana Milojevića te će na ovaj način crveno-beli i uštedeti, a šampion Srbije je pozajmicu Stojiljkovića Bragi platila 200.000 evra.\nEl Mallorca perfila el fichaje de Nikola Stojiljkovic https://t.co/KO6KE0vTuP vía @UHmallorca — Albert Orfila (@AlbertOrfila) 17. јануар 2019.\nDejan Stanković u Australiji promoviše kamp “Deki5”\nFUDBAL Napadač napušta Zvezdu, odlazi u Španiju


Prvi Internacionalni Fitness festival u Vranju - Moja Srbija\nIzazovi sebe – izađi i treniraj!\nPrvi Internacionalni Fitness festival održaće se u nedelju, 22. oktobra u Vranju, pod pokroviteljstvom Grada Vranja i Turističke organizacije grada Vranja.\nFitness festival je jedinstvena rekreativno – edukativna manifestacija koja okuplja sve zainteresovane ljubitelje fitnesa i promoviše zdrav način života i pravilno vežbanje kod svih starosnih kategorija.\nCeo događaj je osmišljen u duhu unapređenja kvaliteta života. Ovaj festival ljubiteljima fitnesa pruža priliku da osete potpuno novu dimenziju i energiju treniranja. Marko Nikolić, kreator prvog srpskog fitnes brenda „freestyle power“, zajedno sa vrhunskim prezenterima garantuje da će se o ovom događaju još dugo pričati.\nPored Marka Nikolića, za kvalitetan trening zaduženi su i najbolji evropski fitnes prezenteri: Sanja Kocić, Marija Andrijašević i Marina Knezović.\nFitnes festival će biti održan 22.oktobra u centru grada, u šetačkoj zoni. Početak treninga je zakazan za 12 časova.\nSvi koji žele da vežbaju, da se bliže upoznaju i oprobaju u različitim vrstama treniranja mogu besplatno da se pridruže ovom spektaklu. Vežbači koji sa prezenterima urade sve treninge dobijaju simbolične poklone.\n« Slonz sa Škrticama u Domu omladine\nBeograd dobija novi međunarodni orkestar »


Seminar povodom legalizacije podstandardnih romskih naselja - Pirot Plus Online\n03. jul 2015. 09:30 Lokalna samouprava Pirot Plus Online\nU Nišu je održan seminar za predstavnike lokalne samouprave romske nevladine organizacije kome je prisustvovao i Boban Nikolić ispred Opštine Pirot. Govorilo se o primerima dobre prakse legalizacije podstandardnih romskih naselja koja treba da se sprovedu u skladu sa novim Zakonom o legalizaciji.\n- Na početku je izlagao Osman Balić, kao član regionalnog romskog ekonomskog komiteta, mi želimo da uredimo romska naselja. Bilo je reči o tome kako su organizacije i mnogi donatori rešili probleme nekih romskih naselja u Srbiji, nekoliko primera dobre prakse, među njima i primer Bele Palanke. Sa time donatori i organizatori skupa žele da nastave, a Pirot ima nameru da nešto uradi po pitanju sanacije zgrade u Ulici Prote Mateje u naselju Prčevac, po pitanju romskog naselja preko puta Tehničke škole i objekta na Belom polju, naveo je Nikolić.\nNikolić je dodao da ima veliki broj naselja gde se loše živi, gde se ljudi razboljevaju, ali naša lokalna samouprava želi to da reši.\nŠto se tiče novog Zakona o legalizaciji još uvek je u postupku usvajanja, ali će Pirot pratiti sve što se dešava po tom pitanju i raditi na unapređenju i poboljšanju uslova života u romskim naseljima.


Usluge u zaštiti životne sredine - InSitu Beograd - O nama\nInSitu je privatno preduzeće osnovano 2006. godine sa ciljem da bude nezavisno i fleksibilno i da klijentima pruža usluge najvišeg kvaliteta davanjem stručnih saveta za primenu praktičnih i izvodljivih mera za smanjenje rizika za investiciju i ublažavanje uticaja na životnu sredinu.\nBranislav se u prethodnih dvadeset pet godina bavio se naučno-istraživačkim i nastavnim radom na Rudarsko-geološkom fakultetu Univerziteta u Beogradu, istraživanjem zagađenja podzemne sredine i konsultantskim radom u oblasti zaštite životne sredine. Kao rukovodilac ili član tima učestvovao na brojnim projektima procene uticaja na životnu sredinu pred domaćim nadležnim organima kao i u procenama uticaja u skladu sa zahtevima međunarodnih finansijskih institucija.\nOd 2006. godine u kontinuitetu je angažovan na projektima finansiranim od strane Delegacije EU kao ekspert za procenu uticaja na životnu sredinu. Autor je više naučnih radova i član više strukovnih udruženja.\nMaja je u prethodnih devetnaest godina radila na raznim tipovima procena greenfield i brownfield projekata, due diligence proverama i procenama stanja životne sredine na industrijskim i komercijalnim lokacijama u Srbiji, Hrvatskoj, Sloveniji, Severnoj Makedoniji, BiH i Crnoj Gori. Bila je član tima na različitim domaćim i međunarodnim projektima u oblasti zaštite životne sredine, uključujući i projekte finansirane od EBRD, EIB, IFC i Delegacije EU.\nRadila je i kao konsultant za sisteme upravljanja zaštitom životne sredine i ocenjivač usaglašenosti sistema sa standardom ISO 14001. Član je Tehničkog komiteta 207 za upravljanje zaštitom životne sredine Instituta za standardizaciju Srbije.\nUsled raznorodnosti projekata na kojima radimo, uspostavili smo čvrstu saradnju sa spoljnim saradnicima koji se bave specifičnim aspektima zaštite životne sredine. Naši saradnici su priznati u oblastima kojima se bave. U zavisnosti od tipa projekta, u realizaciju uključujemo saradnike za modeliranje kvaliteta vazduha, hidrološke analize, zaštitu biodiverziteta, hidrobiološke analize, hidrogeološka istraživanja, upravljanja hemikalijama, modeliranje buke, itd.


Dan: 24. Decembra 2013.\nKako saznaje Visoko.co.ba iz izvora bliskih policiji u mjestu Gornje Moštre u noći 23.12.2013. godine došlo je do fizičkog sukoba između tri lica, nakon čega je jedno lice sa inicijalima S.F prebačeno u Hitnu pomoć u Visokom. Navodno je pomenuto lice odbilo da primi pomoć, nakon čega je upućeno na daljnje liječenje u Zenicu. U …\nVečeras je u KSC „Mladost“ Visoko odigrana humanitarna utakmica između ekipa RK „Bosna“ Visoko i Veterani RK “Bosna“ Visoko, za potrebe sakupljanja novca u humanitarnoj akciji za našu sugrađanku Elmu Vranac, koja je teško oboljela od melanoma-malignog oboljenja kože. Pred uvijek raspoloženom visočkom publikom odigrana je ova revijalna utakmica koja je okupila veterane visočkog rukometa …\nU prostorijama RK “Bosna“ održana je press konferencija povodom velikog uspjeha koji je ostvarila kadetska selekcija kluba na jakom međunarodnom turniru u Brčkom. Prisutni su bili predsjednik UO kluba Alija Bojčić, zatim Edin Begić, član UO koji je zadužen za omladinske pogone, te trener Kenan Ahić i sami igrači. Još jednom je trener Ahić sve …\nNovih 140 radnika KTK bi uskoro moglo da riješi svoju sudbinu kroz privatizaciju dijela nekadašnjeg visočkog privrednog giganta. Naime, danas je Vlada FBiH je usvojila Informaciju Federalnog ministarstva energije, rudarstva i industrije u vezi s provedenim izvršnim postupkom prodaje nekretnina KTK „Visoko“ d.d. Visoko i dala saglasnost Razvojnoj banci Federacije BiH da povuče Prijedlog za …\n“Zlatna koka” visočkog javnog sektora i preduzeće koje donosi čistu dobit Općini Visoko uskoro će, ukoliko to vijećnici izglasaju, a hoće, promijeniti ime iz “Visokogas” u J.P “Visokoenergija”. Novo sjedište ovog novog/starog preduzeća će biti u ulici Kakanjska broj 4. Osim promjene imena i adrese dosadašnjim djelatnostima ovog preduzeća bit će pridodat još neke djelatnosti. …\nMalezijski milijarder Vinsent Tan (Vincent) u jednom od rijetkih medijskih istupa pristao je ekskluzivno za “Dnevni avaz” govoriti o svojim planovima u vezi s Fudbalskim klubom Sarajevo i mogućim ulaganjima u Bosni i Hercegovini. Vlasnik engleskog premijerligaša Kardif sitija, čiji se imetak procjenjuje na 1,3 milijarde američkih dolara (“Forbes”), objašnjava za “Dnevni Avaz” otkud mu …\nNa osnovu člana 133. Poslovinika Skupštine Zeničko – dobojskog kantona podnosim Amandmane na Prijedlog budžeta Zeničko-dobojskog kantona za 2014. godinu, kako slijedi: AMANDMAN I Razdjel 22, Budžetska organizacija 02, Potrošačku jedinicu 0035 -OŠ Mula Mustafa Bašeskija, ekonomski kod 821600, Rekonstrukcija i investiciono održavanje – iznos 0, zamjenjuje se iznosom 300 000KM. Sredstva obezbijediti iz razdjela …\nNa molbu Centra za socijalnu rad u Visokom, Udruženje “Mladi volonteri” zahvaljujući partnerima i donatorima, uspjelo je obezbjediti paketiće za djecu koja dolaze iz socijalno ugroženih porodica, a koje se nalaze na evidenciji Centra za socijalni rad Visoko. Naime, na osnovu dostavljenog spiska Centra te uvidom u isti, Udruženje je obezbjedilo novogodišnje paketiće za sedamdesetero djece. Podjela …\nPoljoprivrednici sa područja Zeničko-dobojskog kantona održali su nove proteste ispred zgrade RMK Prometa u kojoj je sjedište Kantonalne vlade. Razlog je višemjesečno neizmirivanje stvorenih obaveza prema ovdašnjim poljoprivrednim proizvođačima i nepostizanje dogovora nakon održanih protesta 18. decembra ove godine. Zahtjevi poljoprivrednika ostaju isti: izmirenje obaveza po osnovu uređenja zemljišta u ukupnom iznosu od blizu 2 …\nSkupština Zeničko-dobojskog kantona je na današnjoj sjednici sa 20 glasova „za“ i jednim suzdržanim usvojila Prijedlog budžeta za 2014. godine u iznosu od oko 290 miliona konvertibilnih maraka /291.431.620 KM/. Zastupnici SDA i Stranke za BiH nisu prisustvovali raspravi niti glasanju o budžetu za koji su cijenili da je nerealan i predizborni. Budžet su podržali …


U radnoj poseti Opštini Bečej – Ivanišević: više ulagati u kapitalne projekte u preduzetništvu i turizmu – Покрајински секретаријат за привреду и туризам\n29 децембра, 2020 новембар 19, 2021\nBečej, 29. decembar 2020. – Pokrajinski sekretar za privredu i turizam dr Nenad Ivanišević boravi danas u radnoj poseti Opštini Bečej. On se sastao sa predsednikom Opštine Bečej, Draganom Tošićem i njegovim kabinetom, u prisustvu predsednika Skupštine Opštine, Igora Kiša, v.d. pokrajinskog sekretara za oblast zapošljavanja, Ilone Pelt, kso i v.d. pokrajinskog sekretara za oblast turizma, Milana Jarića.\nSekretar Ivanišević je istakao da je Sekretarijat u kontaktu sa privredom, turističkim radnicima i svim relevantnim institucijama i organizacijama, kako bi se na terenu sagledale realne potrebe i iznašle adekvatne mere podrške. Evidentno je da je opštinama i gradovima dosta toga potrebno, da postoje problemi i nedostaci, ali da je isto tako neophodno da same lokalne samouprave identifikuju sopstvene probleme i definišu sve oblasti u okviru kojih im je potrebna pomoć, kako bi se olakšao put ka neophodnim sredstvima.\n,,Sekretarijat je spreman da podrži Opštinu Bečej, a značajna stvar je povećanje budžeta Sekretarijata za više od 60 odsto. Tačnije, imamo oko 400 miliona dinara u vidu bespovratnih sredstava spremnih za narednu godinu za privrednike i radnike u turizmu. Nama su lokalne samouprave partneri i želimo da im pružimo izdašniju podršku za kvalitetne projekte“, rekao je Ivanišević.\nPredsednik Opštine je prisutne upoznao sa tekućim strateškim infrastrukturnim projektima u oblasti komunalnih usluga i delatnosti, sa građevinskim projektima, balneološkim potencijalima koji su neiskorišćen resurs, ali veoma dragocen, koji umnogome podstiče razvoj privrede i turizma, kao i sa kapitalnim projektima koji su planirani za naredni period.\n,,Razgovarali smo o projektima od važnosti za Bečej, o turističkim projektima, o priobalju reke Tise, o manifestacijama, o projektima vezanim za stare zanate, kao i za zapošljavanje“, rekao je Tošić, napomenuvši da će Opština Bečej svakako konkurisati za sredstva Sekretarijata za kapitalne projekte.\nPo završetku sastanka, delegacija je obišla priobalje reke Tise, šetalište i prevodnicu, kao značajan turistički resurs ove opštine, jednu od strateških tačaka za ulaganje i razvoj u narednom periodu, a upriličen je i obilazak otvorenih bazena sportskog centra u Bečeju. Delegacija je posetila i lokaciju na kojoj se nalazi geotermalni izvor, jedini na teritoriji Bečeja pod upravom Opštine.


Stručnjaci se ne slažu u tome da li je treća doza potrebna. Međutim, postoji i ideja da se vakcine "mešaju" i da se kao treća doza primi vakcina drugog proizvođača. Po tome, ako ste na primer revakcinisani kineskom vakcinom, primili biste Fajzerovu vakcinu kao treću dozu ili biste posle sputnjika V mogli da primite Astrazenekinu vakcinu.\nPitali smo građane Beograda šta misle o primanju treće doze i da li bi pristali da prime kao dopunsku dozu vakcinu nekog drugog proizvođača.\nO trećoj dozi vakcine govorio je nedavno i epidemiolog i član Kriznog štaba za borbu protiv koronavirusa dr Predrag Kon.\n- Oni koji nemaju antitela posle primljene dve doze vakcine protiv korona virusa moraće da prime i treću - rekao je on.


Thomson RT235 Portabl Radio Uredjaj - Idealno.rs\nPočetna / Audio & Video / Muzički plejeri / Prenosni CD / plejeri / Thomson RT235 Portabl Radio Uredjaj\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Thomson RT235 Portabl Radio Uredjaj i izberi najbolju. Prenosni CD / plejeri iz kategorije Muzički plejeri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Thomson RT235 Portabl Radio Uredjaj i vidi da li ti odgovara ili pogledaj druge proizvode brenda THOMSON. Opis i tehnički podaci proizvoda Thomson RT235 Portabl Radio Uredjaj se mogu razlikovati od onih u internet prodavnici u kojoj obavljaš kupovinu. Thomson RT235 Portabl Radio Uredjaj je dostupan u prodavnici ComTrade Shop, DIjaspora.shop po ceni, koja je navedena pored svakog prodavca u meniju "Prodavnice".\nGarantne uslove za Thomson RT235 Portabl Radio Uredjaj proveri u prodavnici u kojoj nameravaš da obaviš kupovinu. Slika za Thomson RT235 Portabl Radio Uredjaj je simbolična, zato se pre kupovine u prodavnici uveri da je proizvod isti.\nAEG radio TR 4131 crni\nod 2.245,32 DIN


VUČIĆ SUTRA DONOSI ODLUKU O UVOĐENJU VANREDNOG STANJA\nglasrazuma.rs March 14, 2020 March 21, 2020\nVlada Srbije u narednim danima proglasiće vanredno stanje, nezvanično saznaje “Blic”. To je večeras, kako procedura u ovakvim situacijana nalaže, ministar odbrane Aleksandar Vulin zatražio od predsednika Aleksandra Vučića. U...\nSanja Mitrović March 14, 2020 March 15, 2020\nKao što smo mogli videti ovih dana na konferencijama za štampu ministar zdravlja nas uverava da još nema potrebe za zatvaranjem vrtića, škola i fakulteta. U mnogim državama koje imaju...\nPacijent u NS za kog se mislilo da je izlečen, nije ni imao korona virus\nglasrazuma.rs March 14, 2020\nPacijent koji je otpušten iz Kliničkog centra Vojvodine nije imao koronavirus, rekao je pokrajinski sekretar za zdravstvo Zoran Gojković. Pojedini mediji objavili su da je pacijent koji se lečio od...\nUKUPNO 46 ZARAŽENIH KORONA VIRUSOM\nglasrazuma.rs March 14, 2020 March 14, 2020\nRegistrovano je pet novih slučaja zaraze koronavirusom u Srbiji, pa je ukupan broj zaraženih sada 46, poslednji su podaci koje je saopštio ministar zdravlja Zlatibor Lončar. Kako je naveo Lončar,...\nAna Jaćimović March 14, 2020 March 14, 2020\nImamo dovoljan broj respiratora sasvim, Ja bih, ipak, druge stvari učinio glasnim. Ima zlata, naših pesama i ima brašna, Ma dobro, malo je samo uvek narodu prazna tašna. Respiratora, kao...\nHolandija: U jednom danu više od 800 zaraženih korona virusom\nBroj potvrđenih slučajeva korona virusa u Holandiji porastao je u protekla 24 sata sa 155 na 959, saopštile su danas vlasti. Holandski Institut za javno zdravlje naveo je da je...\nIZ ZGRADE BIP-A CURI AMONIJAK\nIz zgrade BIP-a u blizini auto-puta Beograd-Niš izlazi beli dim. Prema prvim informacijama dim je iritirajući za oči i disanje i izaziva peckanje, a sumnja se da je u pitanju...\nEpl privremeno zatvara prodavnice širom sveta\nKompanija Epl će zatvoriti svoja prodajna mesta van Kine na dve nedelje i prodavaće samo putem interneta u cilju sprečavanja širenja koronavirusa. "Na našim radnim mestima i u zajednicama moramo...\nZlato, brašno i predsednik: Izveštaj sa jedne sasvim obične konferencije\nPredsednik Srbije Aleksandar Vučić održao je konferenciju za novinare. Opet je govorio o zlatnim rezervama i o tome da niko neće biti gladan. Rezervi ima za godinu dana. Naravno, biće...\nGRAĐANI VRAĆENI SA ADMINISTRATIVNOG PRELAZA, MERI SE TEMPERATURA PRI ULASKU NA KOSOVO I METOHIJU\nPrivremene prištinske institucije nastavljaju da sprovode rigorozne mere u cilju suzbijanja virusa covid-19. Od ponedeljka se zatvaraju svi kopneni prilazi Kosovu i Metohiji. Ova mera ne važi za građane tzv....


Vlada FBiH: Odgovor na prijedlog za određivanje mjere osiguranja\nVlada Federacije BiH je na današnjoj hitnoj, telefonski održanoj sjednici, utvrdila tekst odgovora na prijedlog Dragana Lukača za određivanje mjere osiguranja.\nVlada FBiH je tužbu i prijedlog za određivanje (privremene) mjere osiguranja zaprimila dana 9.3.2015. godine, jer se Pravobranilaštvo FBiH 23.2.2015. godine proglasilo nenadležnim za zastupanje u ovom predmetu.\nU danas blagovremeno (u roku od osam dana, u skladu sa članom 277. Zakona o parničnom postupku FBiH) utvrđenom odgovoru Federalna vlada je predložila sudu da odbaci Prijedlog za određivanje privremene mjere osiguranja, ili da ga odbije kao neosnovan.\nNa današnjoj sjednici Vlada FBiH je donijela i Odluku da Memorijalnom centru Srebrenica Potočari - spomen obilježju i mezarju za žrtve genocida iz 1995. godine, dodijeli na trajno korištenje putničko motorno vozilo koje se vodi u evidenciji osnovnih sredstava Federalnog ministarstva rada i socijalne politike.


RTS :: Sve Pavićeve godišnjice – u Parizu\nKultura Sve Pavićeve godišnjice – u Parizu\npetak, 13. dec 2019, 16:35 -> 17:10\nAutor: Vladan Jočić\nKnjiževno veče „Fantastični svetovi Milorada Pavića“ održano je u Kulturnom centru Srbije u Parizu.\nUprkos svim zakonima fizike, u štrajkovima okovanom Parizu održano je književno veče posvećeno Miloradu Paviću i njegovim godišnjicama – 90 od rođenja, deset od smrti i 35 godina od prvog objavljivanja Hazarskog rečnika.\nBazirano na multimedijanoj izložbi Bibiloteke Beograda, zborniku Pisci Paviću i dokumentarnom TV filmu Pavićeva kutija za pisanje RTS-a, autorke Marije Miljević Rajšić, veče u Kulturnom centru Srbije urezalo se kao edukativno, prisno i jako emotivno.\nFilm na dokumentaran način svedoči o životu i radu našeg akademika, dajući dragocen uvid u izvore Pavićevog stvaralaštva.\n„Veoma sam zadovoljna što smo taj projekat uspeli da predstavimo i ovde, u Srpskom kulturnom centru u Parizu“, rekla je direktorka Bibiloteke Beograda Jasmina Ninkov.\nSupruga velikog pisca Jasmina Mihajlović je u poslednjem trenutku prelomila i odlučila da prvi put posle Pavićevog odlaska ovde uopšte dođe i govorila je o njihovom pariskom životu.\n„Viša pravda je pobedila jer cela slava Pavićeva je krenula iz Pariza, preko Belfona, koji je prvi izdavač Hazarskog rečnika u instranstvu, i koji je proslavio tu knjigu u svetu“, rekla je Ninkov.\nRadio-televizija Srbije je uspomenu na Pavića oživeo kapitalnim dokumentarnim filmom, snimanim svojevremeno sa autorom, potom u i njegovom Legatu.\n„Ja sam u ovom filmu pokušala da pokažem unutrašnji svet Milorada Pavića, kao i koliko je okruženje u kojem je stvarao uticalo na njegovo delo, koliko to ostrvo pisaćeg stola zapravo govori o piscu“ kaže Marija Miljević Rajšić, autorka filma.\nDelo Milorada Pavića koje u Francuskoj susrećete od školske lektire do vrhunskih izdavača ubojito je sredstvo za promociju naših nacionalnih vrednosti, naravno ukoliko se za tako nešto i odlučimo.\nPublika u Kulturnom centru Srbije u Parizu imala je dosta pitanja za učesnike programa, a posebno ih je zanimala recepcija Pavićevog dela u Francuskoj, gde je pisac često dolazio i gde su ga pariski kritičari još u 20, prozvali prvim piscem 21. veka.


Srbija deli kuće mladim bračnim parovima › Made-in-Germany.rs\nSrbija deli kuće mladim bračnim parovima\nDržava Srbija će 28. juna, na Vidovdan, raspisati konkurs za dodelu seoskih kuća mladim bračnim parovima, za čiji otkup će davati i do 1,2 miliona dinara, najavio je ministar za brigu o selu Milan Krkobabić.\nOn je naveo da u našoj zemlji ima oko 200.000 napuštenih seoskih kuća sa okućnicom, koje su na raspolaganju poljoprivrednicima i mladima koji žele da ostanu da žive na selu, prenosi TV Pink.\n– Vlada treba da usvoji program o dodeli sredstava, a očekujem da javni poziv bude na Vidovdan, biće to lepa simbolika. Želimo da nam ljudi sa Kosova i Metohije, iz južne Srbije, Medveđe, Crne Trave, ne odlaze za Beograd i dalje, nego da taj put ide u obrnutom smeru, da pokušamo da ih zadržimo – izjavio je Krkobabić.\nPrema njegovim rečima, za otkup seoskih kuća vlada veliko interesovanje, a jedini uslov je da bračni parovi imaju do 45 godina života. On je izrazio očekivanje da će se na konkurs prijaviti i poljoprivrednici koji žive u zajedničkim domaćinstvima, a žele da se osamostale, ali i mladi ljudi koji sa porodicama žive kao podstanari u okolini velikih gradova i koji ne mogu da reše stambeno pitanje bankarskim kreditima.\n– Želimo da kuće dobiju oni koji zaista žele da žive u njima. Neka se poljoprivrednici raspitaju ima li praznih kuća u njihovom kraju, a lokalne samouprave treba da izvrše procenu – objasnio je Krkobabić i podsetio da je investicioni plan Srbija 2020–2025 preduslov za opstanak sela i da bi bez tog plana napori Odbora za selo, SANU i Ministarstva za brigu o selu ostali bez realizacije.\n– To su kapitalne stvari koje koštaju, a opštine nemaju mnogo novca. Bez pomoći Republike i izdvajanja velikih sredstava nema pomaka – poručio je Krkobabić.\nVojvodina ponovo parovima poklanja kuće na selu\nSombor poklanja parovima novac za kupovinu kuće\nParovima bez stana seoske kuće na poklon\nMladim bračnim parovima kuća na poklon!\nMladi bračni parovi dobili kuće na selu\nOd MiG na 24/06/2021 / AKTUELNO / Ostavite komentar\nMešer Tehnogas deli akcionarima 440 mil. dividende\nDobili otkaz od klinike jer nisu hteli da se vakcinišu


Naslovna/VESTI/UZMI RAČUN I POBEDI: Besplatno slanje koverti za nagradnu igru!\nMinistarka Brnabić saopštila da građani neće morati da plate 23 dinara za slanje koverte sa fiskalnim računima u igri koja počinje danas i traje do kraja februara!\nSlanje koverti sa fiskalnim računima i potvrdama za plaćanje karticama (slipova) za učešće u nagradnoj igri “Uzmi račun i pobedi” počinje danas i biće besplatno, najavila je ministarka državne uprave i lokalne samouprave Srbije Ana Brnabić.\nVlada Srbije je juče odlučila da slanje koverti za nagradnu igru bude besplatno, rekla je Brnabić novinarima.\n“Najvažniji cilj nagradne igre ‘Uzmi račun i pobedi’ nisu poreski prihodi već podizanje morala građana, odnosno da i oni shvate da kada uzmu fiskalni račun čine dobro za sebe i svoju porodicu”, kazala je Brnabić.\nSlanje računa za nagradnu igru traje do kraja marta, a pravo na učešće imaju svi punoletni građani Srbije koji prikupe najmanje 10 fiskalnih računa ili 10 slipova, minimalne vrednosti od po 100 dinara, koji su izdati u 2017. godini. Građani će praktično moći da odvoje slipove i fiskalne račune od iste kupovine i pošalju ih u dve koverte čime povećavaju šansu za dobitak.\nPojedini mediji su preneli da će biti podeljeno ukupno pet stanova, ali TPKNEWS takvu potvrdu nije dobio. Rečeno je u Vladi da će konačan spisak nagrada biti poznat najkasnije 15 dana pre prvog izvlačenja u martu.


Novi dizajn: Google naočare izgledat će poput dioptrijskih\nIzvor\tEXPRES januar 11, 2016\nNajveći problem Google naočara bio je dizajn koji je bio društveno neprihvatljiv. Ovaj uređaj je izgledao suviše neprikladno, a kompanije poput ODG-a i Vuzixa rade na novom dizajnu pametnih naočara.\nKupci su rekli kako žele da Google Glass izgledaju poput običnih naočara. To znači da moraju biti kompaktne i prilagoditi se različitim okvirima, i da imaju normalna sočiva. "Naša obaveza je da izgledaju poput normalnih naočara. S ovom tehnologijom, možete omogućiti veoma mali optički sistem koji je lagan i ima zakrivljen dizajn", rekao je Kai Jens Stroder, direktor razvoja Smart Opticsa. Optički dizajn nije potpuno nevidljiv. Model koji dodaje pet grama na sočiva izgleda poput tamnog trougla, ali on se ne vidi kada se stavi tamniji okvir. Mashable je imao uvid u prototip novih naočara u kojima se nalazi Googleova tehnologija pametnih naočara. Ističu kako je dizajn sasvim normalan i mogu se koristiti bez da okolina primeti da zapravo nosite Google Glass. Isti problem je i sa Epsonovim Moverio pametnim naočarima i Microsoftovim HoloLens naočarima koje nisu društveno prihvatljivog izgleda, ali sa Zeiss sistemom sočiva to će se promeniti.\n« DREVNI OSTATAK: Pronađen meteorit stariji od Zemlje „Fejsbuk“: Brojevi mobilnih telefona uskoro će nestati »\nPRAVA MALA TAJNA - Kako sam postala zavisnica od seksa i pornografije od svoje 12. godine\nPorno filmove počela je gledati kada je imala 12 godina, a što je bila starija više je…


Beta 16. maja 2018. 17:10\nPredsednik Srbije Aleksandar Vučić izjavio je danas u Sofiji da nije dobio nikakav plan SAD za rešenje situacije s Kosovom, ali je dodao da je dobio „naznake, načela, principe“ u kojima „ima pristojnih stvari“, ali i rešenja sa kojima nije saglasan.\n„Ako pogledate listu najvećeg izvoznika, tu su Fijat na prvom i i Železara na drugom mestu, raste i RTB Bor… Kada pogledate ko je najveći srpski izvoznik, ispostavlja se da je to Narodni muzej, to je naš dugoročni problem“, rekao je Vučić.\n„Mi ćemo vrlo teško doći do rešenja, ali to ne znači da se neću boriti za rešenje do poslednjeg dana mandata. U situaciji zamrznutog konflikta sitnica je dovoljna da ga odmrzne, a onda nema budeućnosti za našu decu“, rekao je predsednik Srbije.\nBogosavljević: Nisam ni blizu siguran da će izbora biti\nMedić: Odgovornost urednika za istorijski revizionizam


vestiregiona, Vesti regiona, Ðoković demantovao dezinformacije u medijima\nÐoković demantovao dezinformacije u medijima\nNajbolji teniser sveta Novak Ðoković demantovao je danas informacije objavljene u medijima nakon što mu je po dolasku u Australiju oduzeta, a potom vraćena viza, navodeći da je reč o “kontinuirano pogrešnim informacijama” o njegovim aktivnostima i prisustvu događajima u decembru, koji su prethodili njegovom pozitivnom testu na korona virus.\n“To su pogrešne informacije koje moraju da budu demantovane, posebno u interesu ublažavanja zabrinutosti javnosti oko mog boravka u Australiji, kao i da bih pojasnio stvari koje su štetne i zabrinjavajuće za moju porodicu”, napisao je Ðoković u saopštenju objavljenom na njegovom Instagram nalogu.\n"Moj agent se iskreno izvinjava za administrativnu grešku jer je označio pogrešnu stavku o putovanjima pre dolaska u Australiju. To je bila ljudska greška i definitivno nenamerna", poručio je Ðoković.\nÐoković ističe da tada nije imao simptome i da nije dobio obaveštenje o pozitivnom PCR testu do kraja tog dešavanja.\nPoručio je da je sledećeg dana, 18. decembra, otkazao sve svoje aktivnosti, osim intervju za novine “L''Equipe” u svom teniskom centru, istakavši da se na njega "obavezao još ranije", zbog čega je "osećao obavezu prema tom intervjuu i nije želeo da iznevera novinara".\n“Iako sam otišao kući posle intervjua da bih se izolovao na neophodan period, kada sada razmislim, to je bila greška i prihvatam da je trebalo da odložim tu obavezu”, napisao je Ðoković.


INSPEKTORI UHAPŠENI SA ŠKALJARCEM SA POTERNICE - PressReader\nINSPEKTORI UHAPŠENI SA ŠKALJARCEM SA POTERNICE\n2021-07-19 - G.obradović\nTroje policijskih inspektora Ministarstva unutrašnjih poslova Republike Srpske i član škaljarskog klana Miloš Božović sa Cetinja, uhapšeni su u subotu uveče u policijskoj akciji u Banjaluci.\nBOŽOVIĆ JE UHAPŠEN na osnovu Interpolove poternice zbog ubistva, a policijski inspektori Mladen Milovanović, Gorana Rečević i Predrag Varteš su privedeni zbog pomoganja izvršiocu krivičnog dela.\nPrema pisanju crnogorskih božović je na poternici zbog ubistva od pre dve godine u nikšiću medija, Božović je pripadnik škaljarskog klana i važi za veoma opasnu osobu, a dovodi se u vezu sa likvidacijom Ranka Vuletića pre dve godine u centru Nikšića.\nPortparol MUP Republike Srpske Mirna Miljanović rekla je, navodeći inicijale, da je Božović uhapšen na osnovu međunarodne Interpolove poternice raspisane za krivično delo „Teško ubistvo“.\n- Milovanović je uhapšen zbog postojanja osnova sumnje da je kao policijski službenik MUP Republike Srpske učinio krivično delo „Pomoć učiniocu posle\nizvršenog krivičnog dela“– rekla je Miljanovićeva.\nDodala je da su nakon hapšenja obavljeni pretresi u stanu koji koristi Božović i pronađen je pištolj “glok” sa izbrušenim serijskim brojem i pripadajućim okvirom i municijom, tri pancira, mobilni telefon, novac, SIM kartica, laptop, kao i drugi predmeti koji mogu poslužiti u istrazi.\nU stanu koje koristi Milovanović pronađeni su i oduzeti predmeti koji se mogu dovesti u vezu sa izvršenjem krivičnog dela.\nBožović i Milovanović su uhapšeni u krugu nekadašnje fabrike „Čajevac“, najverovatnije nakon što su završili sa treningom u obližnjoj teretani.\nNakon što su seli u automobil „reno klio“pripadnici Žandarmeriji su im blokrali\nput. Zatim su sa dugim cevima opkolili automobil i Božovića izvukli iz automobila, bacili na pod i pretresli. U to vreme, policajci su na nišanu držali inspektora Milanovića, a kojem su odmah stavljene lisice na ruke.\nZa Božovićem traga Inteprol Podgorica zbog podstrekavanja na ubistvo Ranka Vuletića.\nVuletić, koji je bio poznat po bombaškom napadu na lokal Ranka Radulović, kao i po pljačkama banaka i zlatara, ubijen je u avgustu 2019. godine u centru Nikšića, a ubica Vuk Lalatović se predao policiji. Prema optužnici, Lalatovića je na ubistvo podstrekavao Božović.\n- Optuženi Andrija Marković i Miloš Božović su Lalatoviću obećali novčanu nagradu za ubistvo Vuletića. Lalatović je 1. avgusta 2019. godine u Njegoševoj ulici u Nikšiću iz koristoljublja ubio Vuletića. Prvo je tražio da se sa njim sretne, kada mu se predstavio i tražio da sami prošetaju i porazgovaraju, da bi, kada su se odvojili i kada su došli ispred prodavnice, iznenada izvadio pištolj ‘’crvena zastava’’ i u Vuletića ispalio šest hitaca. Marković je optužen za teško ubistvo putem podstrekavanja, a Božović teško ubistvo putem podstrekavanja i pomaganja - piše u optužnici. \nUbistvo za koje se tereti Božović dogodilo se 1. avgusta 2019. godine. Navodno, Božović je pripadnik škaljarskog klana


Savez komunističke omladine Jugoslavije (SKOJ) najoštrije protestuje protiv odluke buržoaske Vlade Srbije da se kompaniji iz Ujedinjenih Arapskih Emirata Al Dahri proda osam kombinata i zahteva da se sačinjeni predugovor odmah raskine kao štetan za interese srpske poljoprivrede i države.\nPotpisivanjem predugovora sa Al Dahrom aktuelna pro-imperijalistička Vlada, tačnije rečeno njen prvi potpredsednik Aleksandar Vučić i ministar finansija i privrede Mlađan Dinkić, nastavljaju sa reakcionarnim procesom privatizacije koji je unazadio i opljačkao privredu naše zemlje. Podsećamo da je prethodni buržoaski režim, u kome je glavnu reč vodila pro-imperijalistička Demokratska stranka te iste kombinate za budzašto prodao domaćim tajkunima koji nisu ni hteli da se bave poljoprivredom već su rasprodali imovinu, mehanizaciju i stočni fond tih preduzeća. Zbog toga je bivši buržoaski režim bio prinuđen da poništi te privatizacije a aktuelni koji čine Srpska napredna stranka, Socijalistička partija Srbije i Ujedinjeni regioni Srbije sa svojim satelitima, isto tako nesposoban da rukovodi ekonomijom zemlje, poljoprivredne kombinate prodaje arapskim tajkunima. Poljoprivreda je jedna od naznačajnijih privrednih grana u Srbiji i interes svih građana je da kombinati budu u državnom vlasništvu jer bi se na taj način punio budžet za školstvo, zdravstvo i socijalnu zaštitu. Umesto toga, buržoaski režim pokazuje još jednom da su mu interesi stranih i domaćih kapitalista daleko važniji od interesa građana Srbije i potpisivanjem sporazuma sa Al Dahrom omogućava kako odliv profita iz naše zemlje tako i eksploataciju tuđeg rada. Takođe, da bi demonstrirala svoju servilnost prema potrebama buržoazije Vlada Srbije kombinate koje su decenijama stvarale generacije poljoprivrednika prodaje za budzašto.\nSKOJ zahteva da se:\n– štetni predugovor o prodaju osam poljoprivrdnih kombinata Al Dahri iz UAE odmah raskine. Ti kombinati moraju da budu opštenarodno, odnosno državno vlasništvo kako bi od njih imali koristi kako oni koji rade u njima tako i svi građani Srbije.\n– nacionalizuju sva privatizovana poljoprivredna preduzeća u Srbiji i da se kapitalisti koji su ostvarivali profit eksploatacijom tuđeg rada obavežu da će nadoknaditi štetu koju su naneli državi i društvu.\n– da se odmah pokrene rad seoskih zadruga koje su postojale u periodu socijalističke izgradnje Jugoslavije a ukinute su u procesu restauracije kapitalizma. Na taj način bi se našao posao za brojnu seosku sirotinju, obezbedio bolji život sitnim gazdinstvima a višestruko bi se uvećala produktivnost poljoprivredne proizvodnje.\nSeljaci u Srbiji, da bi na adekvatan način zaštitili svoje interese, moraju da shvate da su im najveći neprijatelji parazitske latifundije i kulaci koji za cilj imaju gomilanje zemlje u privatnim rukama kako bi eksploatacijom rada seoskog proletarijata obezbedili za sebe basnoslovne zarade. Međutim, seoski proletarijat ne može sam da pobedi svoje dušmane. Seljaci u svojoj borbi moraju da traže saveznika i da se ujedine sa bratskom klasom, gradskim proletarijatom koji je takođe eksploatisan od strane gramzive buržoazije. Samo ujedinjeni u borbi protiv privatizacije i eksploatacije radnici i seljaci mogu da se izbore za bolji i pravedniji život i socijalističku perspektivu.


Kolumne: Vučić ima rok do juna za plan za Kosovo\nPredsednik Srbije Aleksandar Vučić ima rok do juna da predstavi plan Beograda za Kosovo, da bi u decembru 2018. godine ili najkasnije januara 2019. bio izmenjen Ustav Srbije, piše list Danas.\nKako su za taj list kazali pojedini pripadnici diplomatskih krugova, Zapad čeka ishod sastanka predsednika Srbije Aleksandra Vučića i predsednika Kosova Hašima Tačija u Briselu.\n"Iako na tehničkim pregovorima nije postigut nikakav napredak u vezi sa Zajednicom srpskih opština, moguće je da će se Vučić i Tači dogovoriti da konačno bude oformljena radna grupa koja će se time baviti, ali male su šanse za postizanje njihovog dogovora", kazali su izvori lista Danas.\nKako su ocenili, "Vučić se u proteklih mesec dana ponašao kao da je siguran da će Srbija dobiti sever Kosova, ali sada deluje kao da Zapad nije spreman za takav scenario i da je za njih status Kosova rešena stvar. Vučić izgleda prilično razočarano".\nIzvori bliski državnom vrhu nezvanično su rekli za list da su pritisci Zapada oko Kosova pojačani u svetlu onoga što čeka Srbiju, a to je potreba donošenja sporazuma o normalizaciji odnosa sa Prištinom, bez čega nema evropskih integracija.\n"Predsedniku Vučiću nije eksplicitno poručeno da Beograd treba da prizna Kosovo, ali kako trenutno izgleda, to će biti uslov u budućnosti", tvrde izvori Danasa.\nKomentarišući tvrdnje da je ove sedmice neko od zvaničnika iz Berlina trebalo da poseti Srbju i predstavi plan za rešavanje kosovskog problema, izvori iz diplomatskih krugova navode da "zvanični Berlin od toga nije odustao i da će njihova delegacija doći u kraćem roku".\n"Berlin i dalje zastupa stav da Kosovo treba da dobije status posmatrača u UN, po ugledu na Palestinu. Sigurno je da će u skorije vreme doći delegacija iz Nemačke, verovatno predvođena šefom diplomatije Hajkom Masom" kazali su oni.


Jake provere u Beogradu\nŽelezničar predstojećeg vikenda na turniru RK Partizan\nPočetna / Vesti / Jake provere u Beogradu\nRukometaši Železničara odigraće ovog vikenda svoje prve utakmice u 2018. godini. Jedine provere pred nastavak takmičarske sezone nisu mogle biti jače, jer će Nišlije učestvovati na turiru na kome će igrati, prema trenutnim rezultatima, četiri najbolje ekipe u državi-dva SEHA ligaša Vojvodina i pančevački Dinamo, odnosno dve prvoplasirane ekipe na tabeli Superlige Železničar i Partizan.\nTurnir se igra u sklopu obeležavanja jubileja crno-belih - 70 godina postojanja. Nišlije će se u subotu od 17 časova sastati sa Dinamom, dva sata kasnije počinje duel Partizana i Vojvodine, a sutradan će, u istim terminima, igrati poraženi, odnosno pobednici polufinalnih okršaja.\n-Nema trenutno jače ekipe u Srbiji od ove četiri, tako da nema ni jače provere od ovih koje nam predstoje. Videćemo gde smo trenutno u odnosu na SEHA ligaše, ali videće i oni gde su u odnosu na nas, budući da su se ozbiljno pojačali ove zime, i jedni i drugi. Naravno, neke stvari će se i prikriti, ali do naših okršaja u plej-ofu ima još puno vremena-istakao je Josif Petković, trener rukometaša Železničara.\n"Želja" je, inače, saznao protivnika u polufinalu istočne grupe regionalnog Kupa. To je ekipa ARIF Knjaz, a utakmica bi trebalo da se odigra u Knjaževcu 7. februara.